Markus 14 (TOBA)\nI. Partuptupon na dompak Tuhan Jesus 1-2. II. Dimiahi Ibana di Betania 3-9. III. Panjeheon ni si Judas 10-11. IV. Birubiru paska dohot Ulaon na badia 12-25. V. Tuhan Jesus di Getsemane 26-42. VI. Ditangkup do Tuhan Jesus 43-54. VII. Tuhan Jesus di jolo ni Kayapas 55-65. VIII. Pamorsoon ni si Petrus 66-72.\n1(I.) Alai dua ari nari nama uju i, asa dapot Pesta Paska, hamamasa ni roti na so pinolongan. Jadi dilului angka sintua ni malim dohot angka sibotosurat angkal manangkup jala mamusa Jesus.\n2Alai didok nasida ma: Unang ma di pesta i, so tung guntur natorop i!\n3(II.) Jadi uju di Betania Ibana, di bagas ni si Simon na huliton najolo, di na hundul Ibana laho mangan, ro ma sada parompuan mamboan galas na marisi miak arum na arga, na so marsampur, dibolai ma galas i jala diusehon ma miak i tu ulu ni Jesus.\n4Alai adong ma na marmungutmungut sama nasida: Magoponai miak i dibahen!\n5Aut ginadis nian miak i lobi tolu ratus rupia mangasii na pogos! Jadi dimuruhi ma ibana.\n6Alai ninna Jesus do: Pasombu hamu ma ibana! Boasa arsahanmuna ibana? Na uli do na binahenna i tu Ahu!\n7Ai tongtong do adong na pogos di tongatongamuna; jala asal ma olo hamu, tarpatongon hamu do na denggan tu nasida; alai anggo Ahu ndang manongtong di hamuna.\n8Intap na tarbahensa do na niulana i; na manjoloani do ibana mamiahi pamatangku songon di na mananom.\n9Situtu do hatangkon tu hamu: Manang didia di liat portibi on dijamitahon muse barita na uli on, hatahononna do nang binahenna i gabe baritana.\n10(III.) Dung i laho ma sada sian na sampuludua i, si Judas Iskariot, manopot angka sintua ni malim, asa dijehehon Ibana tu nasida.\n11Umbege i, tarhilas ma rohanasida, jadi diparbagabaga ma lehononnasida hepeng tu ibana. Gabe dilului rohana ma tingki halehetanna; laho pasahathon Ibana.\n12(IV.) Jadi di ari parjolo ni pesta Paska, di na somal dipotong birubiru Paska i, ro ma hata ni angka sisean i tu Ibana: Tudia ma hami laho paturehon panganon Paska i, dipangido roham?\n13Jadi disuru Ibana ma siseanna dua halak, didok ma tu nasida: Laho ma hamu tu huta i, pajumpang ma hamu disi dohot sada halak na mangusung aek sahudon; ibana ma ihuthon hamu!\n14Jadi dok hamu ma tu nampuna jabu na binongotanna i: Tona ni Guru i tu ho: Didia do bilut inganan, asa disi hupangan hami Paska i rap dohot siseanki?\n15Jadi patuduhononna ma tu hamu bilut parginjang sada, na lambas, na tipak hinembangan, disi ma pature hamu di hita!\n16Borhat ma siseanna i, dibongoti ma huta i, jadi jumpang nasida ma tutu songon na nidokna i, gabe dipature ma Paska i.\n17Asa dung bot ari, ro ma Ibana rap dohot na sampuludua i.\n18Dung i hundul ma nasida mangan, gabe didok Jesus ma: Na tutu do hatangkon tu hamu: Sada sian hamu on, na rap mangan dohot Ahu, pasahathon Ahu!\n19Gabe marsak ma rohanasida jala sadasada ma nasida mandok tu Ibana: Nda tung ahu i?\n20Alai ninna Ibana do mangalusi nasida: Sada sian hamu na sampuludua on, na rap dohot Ahu manornophon tu bagasan paringkauan!\n21Tong do nian ujung ni Anak ni jolma i, songon na tarsurat hian; alai marjea do halak na gabe parhitean pasahathon Anak ni jolma i! Tagonan unang tubu Ibana!\n22Jadi di na mangan i nasida, dihindat Jesus ma roti, dipasupasu ma, diponggoli jala diparlehon ma tu nasida, huhut ma didok: Jalo hamu ma; Dagingku do on!\n23Dung i dihandit ma panginuman, didok ma mauliate, dilehon ma tu nasida, gabe saluhut do nasida manginum sian i.\n24Laos didok ma tu nasida: Mudarhu do on, mudar parpadanan i, na niusehon humongkop torop halak.\n25Na tutu do hatangkon tu hamu: Na so tupa be inumonku olat ni on sian parbue ni hau anggur i sahat ro di ari sogot: Disi ma inumonku na imbaru di harajaon ni Debata.\n26(V.) Jadi dung diendehon nasida ende pujipujian i, borhat ma nasida tu dolok Jetun.\n27Jadi didok Jesus ma tu nasida: Na targasip ma hamu saluhutna, ai na tarsurat do: "Lombutanku ma parmahan i, gabe marserak ma angka birubiru i!"\n28Alai dung hehe Ahu sian na mate, joloananku ma hamu tu Galilea.\n29Gabe didok si Petrus ma tu Ibana: Agia sude nasida targasip, ndang anggo ahu!\n30Jadi didok Jesus ma tu ibana: Situtu do hatangkon tu ho: Apala saborngin on ma soadahononmu Ahu tolu hali, tagan so martahuak dope manuk paduahalihon!\n31Alai lam digogohon ma hatana, didok ma: Nang pe ingkon mate ahu rap dohot Ho, ndang tagamon soadahononku Ho! Laos songon i do hatanasida sudena.\n32Dung i sahat ma nasida tu sada ladang na margoar Getsemane, jadi didok ma tu angka siseanna: Hundul ma hamu dison, tagan martangiang Ahu.\n33Jala ditogihon ma si Petrus, Jakobus dohot Johannes. Dung i biahaton ma Ibana jala bobonosan.\n34Jadi didok ma tu nasida: Mansai marsak do rohangku, hira na mate do. Dison ma hamu mian jala dungo!\n35Dung i laho ma Ibana tu jolo saotik, dipatungkap ma dirina tu tano martangiang, anggiat disalpuhon tingki i sian Ibana, anggo na tarbahen.\n36On do hatana: Ale Amang, saluhutna do tarpatupa Ho! Salpuhon ma siinumon on sian Ahu! Alai ndada guru lomo ni rohangku, roham do!\n37Dung i ro ma Ibana, jadi modom do nasida didapot, gabe didok ma tu si Petrus: O Simon, na modom do ho hape! Ndang margogo ho dungo, nanggo sangombas!\n38Dungo ma hamu jala martangiang, asa unang bongot hamu tu bagasan pangunjunan; ai na girgir do nian tondi i, alai gale do ia daging.\n39Dung i diulakkon ma martangiang; laos hata ondeng do didok.\n40Dung i di na ro Ibana muse, tong do modom nasida didapot, ai na dokdok do salibon ni matanasida, jala ndang diboto mangalusi Ibana.\n41Jadi di na ro Ibana patoluhalihon, didok ma tu nasida: Datdatanmuna dope modom dohot maradian! Sae ma i! Nunga dapot tingkina! Ida hamu, pasahatonna ma Anak ni jolma i tu tangan ni angka pardosa!\n42Hehe ma hamu; laho ma hita! Ndi, nunga ro na pasahathon Ahu!\n43(VI.) Mangkatahon i dope Ibana, mamintor disi ma si Judas, sahalak sian na sampuludua i, jala rap dohot ibana torop halak na marpodang jala marlombutlombut, sinuru ni angka sintua ni malim, angka sibotosurat dohot angka panungganei.\n44Alai dipabotohon parjehe i hian partinandaan tu nasida, ai ninna do: Ia i na huumma, Ibana ma i, tangkup hamu ma i jala jamot ma boan hamu Ibana!\n45Mamintor didapothon ma Jesus, mandok: Guru! Laos diumma ma Ibana.\n46Gabe dilaluhon nasida ma tangannasida tu Ibana laho manangkup.\n47Alai adong ma sahalak sian angka na jongjong disi, disintak ma podangna, ditampul ma naposo ni sintua ni malim, dipisikkon ma pinggolna.\n48Jadi didok Jesus ma mandok nasida: Hira na dompak panamun do hamu hehe, marpodang jala marlombutlombut manangkup Ahu.\n49Ariari do Ahu nian rap dohot hamu di bagas joro mangajari, so adong ditangkup hamu Ahu! Alai naeng ma jumpang na nidok ni Surat i!\n50Dung i ditadingkon nasida sude ma Ibana laho maporus.\n51Adong ma disi dolidoli sahalak na mangihutihut Ibana, holan dagangan do dialithon tu dagingna, gabe ditangkup nasida ma ibana.\n52Alai ditinggalhon do dagangan i, marsaemara do ibana maporus.\n53Ditogihon nasida ma Jesus tu jolo ni sintua ni malim, jala marluhut ma disi sude angka sintua ni malim, angka sintua ro di angka sibotosurat.\n54Mandaodao do anggo si Petrus mangihut sian pudi ro di alaman parbagasan ni jabu ni sintua ni malim i, jadi disi ma ibana juguk rap dohot angka naposo mansusudu.\n55(VII.) Alai anggo sintua ni malim i ro di sandok rapot godang mangalului panindangion dompak Jesus mambahen marutang hosa Ibana; alai ndang adong jumpangsa.\n56Ai lan do nian na mangkatindangkon gapgap dompak Ibana: Alai ndang mardomu na hinatindangkonnasida i.\n57Laos hehe ma deba sitindangi gapgap dompak Ibana, angka ninna do:\n58Hubege hami do Ibana mandok: Lohaanku ma joro on na pinauli ni tangan, jala di bagasan tolu ari pajongjongonku na asing, na so pinauli ni tangan.\n59Alai nang pe songon i, ndang mardomu na hinatindangkonnasida i.\n60Dung i hehe ma sintua ni malim i tu tongatonga, disungkun ma Jesus, ninna ma: Tung so alusanmu do na hinatindangkonnasida dompak Ho?\n61Alai mauhom do anggo Jesus, ndang agia aha dialusi. Gabe disungkun sintua ni malim i Ibana muse, didok ma: Beha, Kristus do Ho, Anak ni Sipujion i?\n62Jadi didok Jesus ma: Ahu do i! Jala idaonmuna do Anak ni jolma i hundul di siamun ni Hagogoon, jala ro marhitehitehon ombun na di langit.\n63Gabe diribakkon sintua ni malim i ma pangkeanna, huhut ma didok: Pola luluan dope sitindangi?\n64Nunga dibege hamu pangaleaina i di Debata! Beha do di rohamu? Gabe sude ma nasida manguhum Ibana marutang hosa.\n65Dung i dipungka na deba sian nasida manijuri Ibana, dibulang ma matana, dipastapi ma bohina huhut mandok tu Ibana: Manurirangi ma Ho! Nang angka naposo manahopi Ibana, laho mangalombuti.\n66(VIII.) Di toru do anggo si Petrus, di alaman parbagasan, jadi ro ma naposo boruboru ni sintua ni malim i sahalak.\n67Diida ma si Petrus na mansusudu i, gabe dibereng ma ibana, laos didok ma: Dohot do ho da, dongan ni Jesus na sian Nasaret!\n68Alai diporso si Petrus do, didok ma: Ndang adong huboto, jala ndang huantusi na nidokmi! Laos ruar ma ibana tu alaman jolojolo, jala martahuak ma manuk.\n69Alai marnida ibana, diulahi naposo boruboru i ma mandok tu angka na jongjong disi: On do sada sian nasida!\n70Alai mamorso muse anggo ibana. Jadi dung satongkin nari, didok angka na jongjong disi ma muse mandok si Petrus: A, tongon do; dongannasida do ho, ai halak Galilea do ho!\n71Gabe dipungka si Petrus ma mambuburahon dirina huhut manolonnolon: Ndang hutanda jolma na nidokmuna i!\n72Dung i mamintor martahuak ma manuk i paduahalihon. Jadi diingot si Petrus ma na nidok ni Jesus tu ibana: Tolu hali do soadahononmu Ahu, andorang so martahuak manuk paduahalihon. Jala marningot i, tumatangis ma ibana.


III MUSA 21 - BIBLE & BUKU ENDE ONLINE\n21:1 Dung i ro muse ma hata ni Jahowa tu si Musa songon on: Dok ma tu angka malim, angka anak ni si Aron, jala paboa ma tu nasida: Ndang jadi ramunan ni malim i dirina taringot tu jolma na mate di tongatonga ni bangsona.\n21:2 Dungkon ni taringot tu sibukna na sumolhot tu ibana; taringot tu inana dohot amana, taringot tu anakna, boruna dohot anggina.\n21:3 Taringot tu ibotona namarbaju di lambungna dope, na so marharajaan dope, jadi ramunanna dirina anggo taringot tusi.\n21:4 Ndang jadi ramunanna dirina ala marjujungan ibana di tongatonga ni bangsona laho palea ibana.\n21:5 Ndang jadi marjambulan obuk ni uluna gorbangonna jala ndang jadi gansipanna ujung ni janggutna manang rarihonna dagingna.\n21:6 Ingkon gabe badia nasida di Debatanasida i jala ndang jadi marlea bahenonna Goar ni Debatanasida i, ai nasida do mamelehon angka pelean api tu Jahowa, bahen sagusagu lomo ni roha ni Debatanasida, dibahen i ingkon gabe badia do nasida.\n21:7 Ndang jadi nasida marjolmahon parompuan sibabijalang manang naung mambolongkon dirina, nang parompuan naung pinaulak ni baoana, ndang jadi parjolmaonna, ai badia di Debatana do malim i.\n21:8 Dibahen i ingkon parbadiaanmu ibana ala ibana mamelehon sagusagu lomo ni roha ni Debatam; ingkon badia ibana di ho, ai na badia do Ahu, Jahowa na pabadiahon hamu.\n21:9 Tung sura dipungka boru ni sada malim marmainan, na palea amana ibana disi, ingkon suda tutungon parompuan i di bagasan api.\n21:10 Alai anggo sintua ni malim di tongatonga ni hahaanggina, naung pola niusehon miak pamiahion i tu uluna, jala naung pinabangkit asa solukkononna pangkean angka na marhadohoan i, ndang jadi patedehonna uluna, jala ndang jadi sansananna pangkeanna.\n21:11 Jala ndang jadi jumonok ibana tu halak na mate, jala ndang jadi ramunanna dirina taringot tu amana manang taringot tu inana pe.\n21:12 Jala ndang jadi ibana ruar sian inganan na badia i, jala ndang jadi marlea bahenonna habadiaon ni Debatana, ai nunga pola sahat tu ibana miak pamiahion i, ai Ahu do Jahowa!\n21:13 Ingkon sada parompuan namarbaju buatonna bahen jolmana.\n21:14 Ndang jadi buatonna anggo parompuan na mabalu, manang naung pinaulak, manang naung mambolongkon dirina, manang sibabijalang; ingkon sada parompuan namarbaju sian bangsona buatonna bahen jolmana.\n21:15 Asa unang marlea bahenonna pinomparna di tongatonga ni bangsona, ai Ahu do Jahowa, na pabadiahon ibana.\n21:16 Dung i ro muse hata ni Jahowa tu si Musa, ninna ma:\n21:17 Hatahon ma tu si Aron songon on: Manang ise na sian pinomparmu marsundutsundut na martihas dagingna, ndang jadi jumonok ibana laho mamelehon sagusagu lomo ni roha ni Debatana.\n21:18 Ai nasa baoa na martihas dagingna ndang jadi jumonok, baoa na mapitung manang na pangpang, manang dalnat igungna, manang maganjangku ruasna sambariba.\n21:19 Manang baoa na maponggol patna manang tanganna.\n21:20 Manang na gurdung manang na tiarapon manang na paloon matana, manang na rasaon manang na gurapon manang baruton.\n21:21 Nasa baoa na martihas tahe dagingna sian pinompar ni malim Aron, ndang jadi jumonok laho mamelehon angka pelean api tu Jahowa; ala martihas dagingna i ndang jadi jumonok ibana laho mamelehon sagusagu lomo ni roha ni Debatana.\n21:22 Jadi do nian ibana mangan sian sagusagu lomo ni roha ni Debatana, nang sian na songkal sahali, nang sian na badia i.\n21:23 Alai ndang jadi ro ibana sahat tu rimberimbe i, jala ndang jadi jumonok ibana tu langgatan, ala na martihas i dagingna, asa unang marlea dibahen ingananku na badia i; ai Ahu do Jahowa na pabadiahon nasida.\n21:24 Dung i dipasahat si Musa ma hata i tu si Aron dohot tu angka anakna i dohot tu sude halak Israel.


I SAMUEL 21 - BIBLE & BUKU ENDE ONLINE\n21:1 Dung i hehe ma si Daud laos mardalan; alai anggo si Jonatan mulak do tu huta.\n21:2 Dung i sahat ma si Daud tu Nob, manopot malim Ahimelek, jadi tarsonggot ma si Ahimelek manjumpangkon si Daud, jala ninna ma tu ibana: Boasa tung punjung sasada ho, jala soadong donganmu nanggo sahalak.\n21:3 Dung i ninna si Daud ma tu malim Ahimelek: Nunga ditonahon rajai sada hata tu ahu, jala didok do mandok ahu: Ndang jadi botoon ni manang ise agia aha taringot tu hata umbahen na husuru ho, jala na hutonahon tu ho; ianggo angka naposo i nunga hudokkon topotonna inganan adui.\n21:4 On pe, molo adong manang aha talpe buaton ni tanganmu, manang sagusagu lima, sai lehon ma tu bagasan tanganku, manang aha tahe sipanganon na asing jumpang ho.\n21:5 Dung i ninna malim i ma mangalusi si Daud: Ndang adong ianggo sagusagu hian talpe buaton ni tanganku, nda holan sagusagu na marhadohoan adong; asal haramotan angka naposo dirina sian parompuan.\n21:6 Jadi ninna si Daud ma mangalusi malim i: Nunga pola tolu ari lelengna tarolat hami sian parompuan tagan so borhat dope ahu; angka ulaula ni angka naposo pe badia do; tung sura pe ramun lapangna on, ingkon gabe badia do i antong sadarion marhitehite ulaula i.\n21:7 Jadi dilehon malim i ma tu ibana sagusagu na marhadohoan i, ala so adong disi sagusagu hian, dungkon ni sagusagu sipaidaidaon, angka na binuat sian adopan ni Jahowa, laho mameakkon sagusagu na las di ari pambuatanna i.\n21:8 Alai adong do disi sahalak sian angka naposo ni si Saul na tarhurung di jolo ni Jahowa sadarina i, si Doeg goarna marga Edom, induk ni angka parmahan ni si Saul.\n21:9 Dung i ninna si Daud ma tu si Ahimelek: Atehe adong do dison talpe buaton ni tanganmu hujur sada manang podang? Ai ndang sanga buaton ni tanganku nang podangku nang sinjatangku, ai mansai ringkot hata ni rajai.\n21:10 Dung i ninna malim i ma: Podang ni si Goliat, halak Palistim i naung binunumi di rura parhariaraan, i ma na dison binalutan di bagasan dagangan, di pudi ni baju epod; molo naeng buatonmu i di ho ba buat; ai ndang adong na asing dison dungkonni. Jadi ninna si Daud ma: Ndang adong tudoshon ni dengganna, lehon ma i di ahu.\n21:11 Dung i borhat ma si Daud, laos maporus sadarina i maradophon si Saul gabe tolhas ma ibana tu si Akis, raja sian Gat.\n21:12 Alai ninna angka naposo ni si Akis ma tu ibana: Nda on do si Daud raja ni luat i? Nda taringot tu ibana do marende taripar angka parompuan songon on: Si Saul manaluhon marriburibu halak, alai anggo si Daud marloksaloksa do ditaluhon.\n21:13 Dung i holsoan ma si Daud di bagasan rohana umbege angka hata i, laos tahuton situtu ibana maradophon si Akis, raja sian Gat.\n21:14 Pola dipaasing ibana pangalahona di jolonasida jala lalaen ibana dipaula mangaruntarunta sian tangannasida jala diransangi angka hinsuhinsu, jala mabaor gubogubona dibahen tu janggutna.\n21:15 Dung i ninna si Akis ma tu angka naposona: Ida ma, nunga diida hamu baoa na lalaen i, boasa tung boanonmuna ibana tu ahu?\n21:16 Hurangan angka halak na lalaen do ahu huroha, umbahen boanonmuna jolma on, asa patuduhon lalaenna tu ahu? Tung tama ma jolma sisongon i masuk tu jabungku?\nLabel: Alkitab Bahasa Batak, I SAMUEL, Padan Na Robi


I MUSA 14 - BIBLE & BUKU ENDE ONLINE\n14:1 Dung i di angka ari uju si Amrapel raja ni Sinear, Ariok raja ni Ellasar, Kedor-Laomor raja ni Elam dohot Tidal raja ni angka bangso parbegu.\n14:2 Dipungka nasida ma hamusuon tu si Bera raja ni Sodom, dohot tu si Birsa raja ni Gomorra, si Sinab raja ni Adma, dohot tu si Semeber raja ni Zeboim, dohot tu raja sian Bela, i ma Zoar.\n14:3 Mardomu ma nasida luhut tu rura Siddim, i ma laut sira nuaeng.\n14:4 Nunga pola sampulu dua taon lelengna dioloi nasida patu tu si Kedor-Laomor, alai pasampulutolutaonhon mangose ma nasida.\n14:5 Jadi pasampuluopattaonhon ro ma si Kedor-Laomor dohot angka raja donganna i dipantaluhon ma halak Repaim di luat Asterot-Karnaim, dohot halak Susim di luat Ham dohot halak Emim, na di adaran Kiriataim.\n14:6 Dohot halak Hori di Seir doloknasida tolhas ro di adaran Elaparan, na marbalokkon halongonan.\n14:7 Dung i mulak ma nasida ro di mual Eumispat, i ma Kades, jala dipapatu sandok luat ni halak Amalek ro di halak Amori, na maringan di Hazezon-Tamar.\n14:8 Dung i borhat ma raja ni Sodom dohot raja ni Gomorra dohot raja ni Adma dohot raja ni Zeboim dohot raja ni Bela, i ma Zoar, marodor be ma nasida laho marmusu di rura Siddim.\n14:9 Dompak si Kedor-Laomor, raja ni Elam, dohot si Tidal, raja ni angka bangso parbegu, dohot si Amrapel raja ni Sinear, dohot si Ariok raja ni Ellasar; opat raja alo ni na lima i.\n14:10 Alai mansai lan do angka lupaklupak barerang di rura Siddim i. Jadi maporus ma raja ni Sodom dohot Gomorra, angka margunopan ma tusi, ianggo angka na teba i maporus do tu dolok.\n14:11 Jadi dibuat nasida ma sandok ugasan ni Sodom dohot Gomorra, ro di sude sipanganonna, laho ma nasida.\n14:12 Diboan nasida ma dohot si Lot, anak ni haha ni si Abram, ro di ugasanna, ai di Sodom do ibana maringan, laos laho ma nasida.\n14:13 Dung i ro sada halak na maporus i, dipaboa ma barita i tu si Abram, halak Heber i, na maringan di tombak Mamre, ginomgom ni si Amori anggi ni si Eskol dohot Aner, angka janji ni si Abram do nasida.\n14:14 Jadi dung dibege si Abram barita i naung tarboan anakna i, diparsinjatai ma naposona, angka na somal, tolu ratus sampulu ualu halak, angka na tubu di bagasan jabuna, dieak ma musu i tolhas ro di Dan.\n14:15 Dung i disagi ma angka naposona mangarampok musu i bornginna i, jala ditaluhon nasida dung i dilele nasida tolhas ro di Hoba, na tungkan hambirang ni Damaskus.\n14:16 Jadi mulak ma diboan saluhut ugasan, dohot do si Lot anakna i, ro di ugasanna, angka boruboru dohot halak na torop i mulak diboan.\n14:17 Jadi dung mulak si Abram sian na marporang i dompak si Kedor-Laomor dohot angka raja donganna i, ruar ma raja ni Sodom manomunomu ibana tu rura Sawe i ma rura ni raja i.\n14:18 Alai anggo si Melkisedek, raja ni Salem diboan sagusagu dohot anggur; malim ni Debata na mamunjungi do ibana.\n14:19 Dung i dipasupasu ma si Abram, ninna ma: Na pinasupasu do ho, ale Abram, ditumpak Debata na mamunjungi, sigomgom langit dohot tano on.\n14:20 Jala pinuji ma Debata na mamunjungi, na pasahathon angka musum tu tanganmu, jadi dilehon si Abram ma tu ibana saparsampulu sian luhutna.\n14:21 Dung i ninna raja ni Sodom i ma mandok si Abram: Nanggo jolma i lehon di ahu, ianggo ugasan i buat ma di ho!\n14:22 Alai ninna si Abram ma tu raja ni Sodom i: Nunga pola maruari ahu tu Jahowa, Debata na mamunjungi, sigomgom langit dohot tano on:\n14:23 Molo tung hubuat sian nasa na di ho nanggo sada tali ro di ihot ni sipatu, asa unang tardok ho sogot: Ahu do pamora si Abram.\n14:24 Holan na pinangan ni angka dolidoli dohot jambar ni si Aner Eskol dohot Mamre, angka na mandongani ahu, itenang dibuat nasida turpuknasida i.


Parjamita 2 | Alkitab TOBA\n← Parjamita 3\nParjamita 1 →\n2:1 Dung i ningku ma di bagasan rohangku: Antong unjunanku ma ho marhite sian las ni roha, guru lomo ni roham idaonmu! Hape ida ma, alogo do nang i.\n2:2 Ningku ma mandok parengkelon i: Na lalaen do ho! Dohot tu las ni roha i: Aha do na binahenmu?\n2:3 Dung i marsangkap rohangku di bagasan: Naeng patogaronku sibukku marhitehite anggur, alai mangaradoti hapistaran do anggo rohangku dohot mangarisik haotoon, paima huida nian manang aha na denggan di jolma manisia sibahenonna di hasiangan on saleleng di ngoluna.\n2:4 Dung i hupabalga ma angka hapadeanku, hupauli di ahu angka bagas bolon, jala hupungka di ahu angka porlak anggur.\n2:5 Hubahen di ahu angka porlak dohot paredangedangan, jala husuan tusi hau angka na marparbue marragamragam.\n2:6 Hubahen di ahu angka tobat mamornohi hau suanan angka na rugun martumburi.\n2:7 Hutuhor ma angka hatoban baoa dohot boruboru, adong huhut di ahu naposo angka na tubu di jabungku; tole muse angka punguan lombu dohot birubiru gumodang di ahu sian saluhut jolma angka na jumolo sian ahu di Jerusalem.\n2:8 Hupagukguk huhut di ahu perak dohot sere dohot arta na arga sian raja angka na pulik luat. Hupillit huhut di ahu angka parende baoa dohot boruboru bahen hariburon di jolma manisia, tole parinaan tuanlaen mansai torop.\n2:9 Jadi tumimbul jala ummora ahu sian saluhut jolma angka na jumolo sian ahu di Jerusalem; hot do huhut hapistaranku di ahu.\n2:10 Manang sadia pe na pinangido ni matangku ndang huontohi, ndang hutiopi rohangku mangolooloi nasa lomona. Ai tung na las situtu rohangku mida saluhut pambahenanku, jala i do antong jambarhu sian saluhut ulaonku.\n2:11 Alai dung hubereng saluhut pambahenanku, angka na binahen ni tanganku, ro di hangaluton angka na huta on laho paulihon, ida ma laho salpu do saluhutna jala mangeahi alogo sambing ahu disi, ndang adong hape na hot anggo di hasiangan on.\n2:12 Dung i humusor ma ahu naeng manimbang hapistaran, habodoon dohot habobangon. Ai ninna rohangku do aha ulaning bahenon ni jolma na ro manggonti rajai? Suman tahe tu naung binahen ni halak hian bahenonna.\n2:13 Jadi huida ma, marhasurungan tahe hapistaran i martimbangkon haotoon, songon surung ni hatiuron tahe martimbangkon haholomon.\n2:14 Marmata hatiuron do anggo ulu ni halak na pistar, alai mardalan di bagasan haholomon do anggo halak na oto. Alai ditanda rohangku huhut sisada parsorion do sogot manisia saluhutna.\n2:15 Jadi ninna rohangku di bagasan ma: Anggo sisada parsorion do ahu hape dohot halak na oto, aha ma gunana sai huringkoti hapistaran na sai laon? Jadi ninna rohangku ma alogo sambing do hape nang i.\n2:16 Ai ndang adong parningotan di halak na pistar ro di salelenglelengna, suang songon di halak na oto, alai naung lupa saluhutna i di angka ari na ro sogot; iale isuang tung mate do hape halak na pistar rap dohot halak na bodo!\n2:17 Jadi marbiasbias rohangku mida hangoluan on; ai sogo rohangku mida pambahenan angka na binahen di hasiangan on, ala na laho salpu do luhutna jala pangeahion di alogo sambing do i.\n2:18 Jadi marbiasbias rohangku mida saluhut ulaon angka na huhangaluthon di hasiangan on ala ingkon tadingkononku do i di jolma na ro sian pudingku.\n2:19 Jala ise pabotoboto manang halak na pistar ibana manang halak na oto? Hape ibana do gabe tuan di saluhut ulaon angka na huhangaluthon mardongan hapistaran di hasiangan on! Laho salpu do hape nang i.\n2:20 Dung i marbalik ma rohangku naeng marpandelean nian mida saluhut ulaon angka na huhangaluthon di hasiangan on.\n2:21 Ala huida sada jolma, dibahen do nian nasa hapistaranna, parbinotoanna dohot hamaloonna mangaradoti ulaonna, hape ingkon tinggalhononna do i bahen jambar ni jolma na so dung marhangaluton ala ni! Alogo sambing do hape nang i jala hinamago godang.\n2:22 Ai aha na ma parsaulian ni jolma sian sude ulaonna dohot sian domdamdomdam ni rohana taringot tu na hinangaluthonna di hasiangan on?\n2:23 Ai ariari ibana marhangaluton saleleng di ngoluna, jala mardongan hajepolon ulaonna, nang bornginna i ndang marhasonangan rohana. Alogo sambing do nang i.\n2:24 Ndang adong hape na denggan di jolma i, dungkon ni na mangan ibana dohot na minum, jala dipasonang rohana mangihutihut ulaonna hian. Alai nang i hape, ingkon pala ni Debata do huida.\n2:25 Ai tung ise ma tarbahen mangan manang minum, ia so marharoroan sian Ibana.\n2:26 Ai tu jolma hasudungan ni rohana i do dibasabasahon Debata hapistaran, parbinotoan dohot las ni roha; alai anggo tu halak pardosa dilehon do hangaluton laho papungupunguhon dohot pagukgukkon, asa lehonon ni Debata muse tu jolma hasudungan ni rohana i. Nang i ndang marguna hape, jala pangeahion di alogo sambing do i.


HESEKIEL 26 - BIBLE & BUKU ENDE ONLINE\n26:1 Pasampulu sada taonhon, di ari sada bulan sipaha sada, ro muse hata ni Jahowa tu ahu songon on:\n26:2 Ale anak ni jolma, ala na nidok ni Tirus martillahonsa taringot tu Jerusalem: Ha, ha! Nunga tung maloha pintu haroroan ni angka bangso, mangarongom ro tu ahu ma nuaeng; gok ma ia ahu, tarulang ma ianggo ibana!\n26:3 Dibahen i songon on do hata ni Tuhan Jahowa: Ida ma, marlulu dompak ho ma ahu, ale Tirus, jala ahu manogihon nangkok dompak ho torop angka bangso parbegu songon habibinsat ni laut binahen ni galumbangna.\n26:4 Lohaonnasida ma angka parik ni Tirus jala marumpak bahenonna angka palaspalasna, jala sapuonku ma sian i orbukna, asa hubahen nasida gabe dolok batu manangkas.\n26:5 Asa gabe paninaran ni angka jala do i di tongatonga laut; ai ahu do na mandok songon i, ninna Tuhan Jahowa; gabe sipupusan ni angka bangso parbegu huhut.\n26:6 Jala pagaranna angka na di tano na bidang, ingkon marragean do bahenon ni podang, asa tung ditanda nasida ahu do Jahowa.\n26:7 Ai songon on do hata ni Tuhan Jahowa: Ida ma, ahu parohon dompak Tirus si Nebukadnesar, raja sian Babel, sian utara raja ni angka raja, mardongan hoda dohot hureta porang dohot angka jolma parsihundul dohot parangan mansai deak.\n26:8 Bunuonna do marhitehite podang angka pagaranmu di tano na bidang, alai bahenonna ma batarbatar anggo dompak ho, jala pungkaonna ma parik dompak ho, jala paheheonna dompak ho lombulombu.\n26:9 Jala pasolhotonna ma salosap pangaloha tu angka parikmi, jala angka palaspalasmi robohononna ma i marhitehite parhohasna porang.\n26:10 Binahen ni hinadeak ni angka hodana hungkupan ni orbuk ma ho, humuntal ma angka parikmu bahenon ni pardorom ni jolma parsihundul, galapang dohot hureta porang molo bongot ibana tu bagasan angka bahalmu, songon parbongotna tu huta naung matompas parikna.\n26:11 Marhitehite tambirik ni angka hodana luntahanna saluhut alamanmu, bunuonna ma ia bangsom marhitehite podang jala angka tiang ni hagogoonmu ingkon tinggangkononna do tu tano.\n26:12 Jadi pupusannasida ma sinamotmu, jala laumonna boniagam, jala lohaonnasida ma angka parikmu, jala angka bagas hasoloan ni roham rumpakkononna, ianggo angka batu parhaumi dohot turanggong reongkononna do tu tonga laut.\n26:13 Jadi pasohotonku ma hariburon ni angka endemi, jala soara ni parhinaloanmi ndang be tarbege.\n26:14 Jala ahu manjadihon ho gabe dolok batu manangkas, gabe paninaran ni angka jala do ho, ndang be jadi ho paulion, ai ahu Jahowa do na mandok i, ninna Tuhan Jahowa.\n26:15 Songon on do hata ni Tuhan Jahowa taringot tu Tirus: Tung so godoron situtu ma angka pulo umbege parlopuk ni hapapatum, di na morongorong angka na tartullang, di na mangangguhi angka na marragean di tongatongami?\n26:16 Jadi mijur be ma sian habangsanasida sude angka induk partopi laut, jala diambolongkon be sampesampenasida, jala ditanggali be pangkeannasida angka na ni angit, gabe marulos hatotongon nasida, hundul be nasida di tano manangkas, jala tarsonggot ganup tongkin, jala tarhalomong nasida mida ho.\n26:17 Jadi pungkaonnasida ma sada andung mida ho, jala dohononnasida ma tu ho: Inange, laho mago ho ale na rame binahen ni angka laut, ho huta na tarbarita na gogo di laut, huta i tahe ro di isina angka na mambahen tahuton saluhut pangisina i.\n26:18 Ianggo nuaeng godoron ma angka pulo di ari hapapatum, tarhatotong ma tutu pulo angka na di bagasan laut mida ajalmu.\n26:19 Ai songon on do hata ni Tuhan Jahowa: Molo hubahen ho gabe huta na tarulang, songon huta angka na so niinganan, molo hutogihon nangkok marlulu dompak ho pasang naek, gabe angka aek magodang manghungkupi ho.\n26:20 Jala hureongkon do rap dohot angka na turun tu godung, tu bangso na robi, jala hupaian ho tu bagasan tano ni angka lung, tu halongonan sian mulamula sahali rap dohot angka na turun tu godung, asa unang be hainganan ho: Jadi bahenonku ma hamuliaon di bagasan tano ni halak na mangolu.\n26:21 Alai gabe hasonggoton ma ianggo ho bahenonku, asa tung pidom ho; luluan ni halak do ho nian, hape ndang be jumpangsa ho salelenglelengna, ninna Tuhan Jahowa!


Kisah Para Rasul 1 (TOBA)\nI. Hata pamungkaan. Tarhinsat Tuhan Jesus tu banua ginjang 1-14. II. Tarpillit si Matias gabe apostel singkat ni si Judas 15-26\n1(I.) Nunga sidung nian hubahen, ale Teopilus, barita na parjolo i, taringot tu saluhut ulaon dohot poda na pinungka ni Jesus,\n2sahat ro di ari hahihinsatna, dung jolo dipatihi Ibana marhitehite Tondi Parbadia angka apostel na pinillitna i.\n3Dung salpu haporsuhon na tinaonna i, dipatandaphon do dirina mangolu tu nasida marhitehite lan tanda, i ma na pinataridahonna dirina tu nasida leleng ni opatpulu ari, dohot mangkatahon taringot tu harajaon ni Debata.\n4Jadi di na domu Ibana dohot nasida, dipatihi ma, na so jadi meret nasida sian Jerusalem, so jolo dipaima bagabaga ni Ama i, na binegemuna i sian Ahu, ninna.\n5Ai aek do dididihon si Johannes i; alai Tondi Parbadia do didihononhon tu hamu, ndang pola piga ari nari!\n6Laos disungkun angka na pungu i ma Ibana, angka ninna ma: Pajongjongonmu ma saonari, ale Tuhan, Harajaon i di Israel?\n7Alai ninna ma mandok nasida: Ndang ro di hamu i, umboto taonna manang ombasna; na binuhul ni Ama i guru di huasona sambing.\n8Alai jaloonmuna do hagogoon ni Tondi Parbadia na songgop tu hamu, gabe sitindangingku ma hamu di Jerusalem dohot di sandok Judea dohot di Samaria, sahat ro di ujung ni tano on.\n9Jadi dung didok songon i, tarhinsat ma Ibana dipanotnoti nasida: Dung i diholipi ombun i ma Ibana sian jolo ni matanasida.\n10Di na tinuluthon nasida dope Ibana na laho i tu ginjang, nunga jongjong di lambungnasida dua halak parulos na marlinanglinang.\n11Angka na mandok: O hamu halak Galilea, aha ma sai jongjong hamu mamerengi dompak ginjang? Anggo Jesus i, na tarhinsat sian lambungmuna tu banua ginjang i, na ro do Ibana sogot, songon na niidamuna Ibana laho dompak banua ginjang i.\n12Dung i mulak ma nasida tu huta Jerusalem sian dolok na margoar dolok Jetun, na jonok tu Jerusalem; na hadalanan di ari Sabbat do daona.\n13Jadi dung sahat, nangkok ma nasida tu bilut parginjang, parmianannasida, i ma si Petrus, si Johannes, si Jakobus dohot si Andreas, si Pilippus dohot si Tomas, si Bartolomeus dohot si Mateus, si Jakobus, anak ni si Alpeus, dohot si Simon Silotes, dohot si Judas, anak ni si Jakobus.\n14Angka i do saluhutna mandatdati martangiang sian sada ni rohanasida, rap dohot angka parompuan dohot si Maria, ina ni Jesus, ro di angka anggina i.\n15(II.) Uju i hehe ma si Petrus di tongatonga ni angka donganna (ia torop ni nasida na pungu i, arga saratus duapulu halak do), ninna ma:\n16Hamu angka dongan hahaanggi, ingkon saut do na nidok ni surat na nilumbahon ni Tondi Parbadia marhitehite soara ni si Daud taringot tu si Judas, naung gabe partogi ni angka na manangkup Jesus.\n17Ai tarrajum do nian ibana tu hami, jala parjambar do ibana di tohonan i.\n18Onpe, ladang do dituhor sian upa ni hageduhon i; jadi di na tungkap ibana madabu, mapultak ma dagingna, gabe sabur ma nasa raoanna.\n19Saluhut pangisi ni huta Jerusalem do umbotosa, umbahen na digoari ladang i di hatanasida Akeldamak, astuanna: Tano mudar.\n20Ai tarsurat do di buku ni angka Psalmen: "Sai tarulang ma parmiananna i, unang ma adong na manginganisa!" angkup ni i: "Jaloon ni na asing ma tohonanna!"\n21Antong, ingkon gabe dongannami sihatindangkon haheheon ni Tuhan Jesus ma sada sian angka na mandongani hami, saleleng Ibana marmeangmuli di hita on.\n22Olat ni pandidion ni si Johannes ro di ari hahihinsatna i sian hita.\n23Dung i dipajongjong nasida dua halak, si Josep na margoar si Barsabas, na marimbang goar Titius Justus, dohot si Matias.\n24Jadi martangiang ma nasida: Ale Tuhan, sidodo roha ni saluhutna, patandahon ma, manang ise sian na dua on dipillit Ho,\n25gabe sijalo tohap di ulaon on dohot tohonan apostel, na tinadingkon ni si Judas, naung laho manopot sitopotonna i!\n26Laos marsijomput na sinurat ma nasida, jadi dapot ma si Matias, gabe tarrajum ma ibana dongan ni apostel na sampulusada i.


3 Boko Haram abatidos. Nigeria 10 de Enero 2022\nAlgunos militantes de Estado Islámico en África Occidental (ISWAP) habían intentado mostrar sus habilidades en las primeras...\nEl ejército nigeriano se enfrentó a militantes de la organización terrorista IS en la zona de la...\nMilitantes del grupo terrorista ISIS atacaron al ejército nigeriano en el estado de Borno. 14/10/2021


Calling, "Shotgun!": Where Am I Going?\nPosted by Shotgun at 1:00 PM


Mat 21 | `SLL | STEP | (Mak 11:1-11, Luk 19:28-40, Yon 12:12-19) Ena Yisas grang wine ongwo hobi ere pi Yerusalem mala weni pirere, Betpasi malgi hamen hul Olibi u pa dungwi. U pa direre Yisas gamahobi ya sutani bai nu si olere, yu ditongwi,\na( Sek 9:9)\nb( Ais 56:7)\nc( Sam 8:2)\nd( Sam 118:22-23)\n(Mak 11:1-11, Luk 19:28-40, Yon 12:12-19)\n1 Ena Yisas grang wine ongwo hobi ere pi Yerusalem mala weni pirere, Betpasi malgi hamen hul Olibi u pa dungwi. U pa direre Yisas gamahobi ya sutani bai nu si olere, yu ditongwi, 2 “Oo malgi yuwo hane. Malgi i pirere hananba, kun donki giri aang ta han hol enangwo hanania. Hanangiwe, haning gule i unana po. 3 I u nanga yal ta bani mole sirin bonangworai, “A, kun i yal Yisas honagi ol terala dungwo ire uminua, ditenanga, yali o, para dinia ire po dintenamua,” dungwi.\n4 Ena tal omaga i tibi olangwiwe, God hana togu yal homa awa ha di engwo meri irai i tibi olamia. 5 Awa ha iwe, “Saion oo malgi ari hobi yu dito. Ni yalhobi nin singaba irai umia, hano. Yaliwe, omeling haung gongwo yal momia, kun donki mobing bani au sire unamia. Te kun donki giri yal kun au sire unamua,” a dungwi.\n6 Yu dimiawe, yasuri homa ongure Yisas homa ditongwo meri ongwi. 7 Olere kun donki giri aang para ire ungwi. Urere galsina gulere kun mobing bani hau tongure Yisas au sungwi.\n8 Au simia ari miki weni gal gulere homaulung i e ya ime ongure, te yal tau er yolang ba dire homaulung bangi bangi engwi. 9 Erere ari ya emgi homa ere Yisas i sina olere gala yu dungwi, “Debit gang wai pir to. God nin haang pangure yulang ire umia wai pir to. God para wai pir to,” dungwi.\n10 Ena Yisas Yerusalem ongure ari para weni hanere, ha mu dire yu dungwi, “Yali ara ume?” 11 Dungure ari ereho ungwo hobi yu ditongwi, “Yaliwe, God hana togu yal momia. Galili probins Nasaret hong yal irai ungwo hangiwe”, ditongwi.\n12 Ena Yisas ere ha maing oo ala pire ha maing oo ala ari bisnis honagi ol mongwo hobi si doling i maini olere, moni sanisi ongwo hobi bol kina siru di olere, te hahoba maket engwo hobi bol se ere yu siru di olungwi. 13 Olere yu ditongwi, “God ha yu di emiraya, Na ha maing oo ala i ari hobi na kina hawai ol na tere tere onamia. b Onamba, ni yalhobi ol gogo danga, oo ala onga homena kuni ire, tal gogo ongwo meri para yu onua,” dungwi. 14 Ditere ala i mongure omeling gi dungwo yalhobi ire, kebering aling keber engwo hobi ire dire, u Yisas mongwo bani ungwi. Ungure Yisas awai ol tongure u wai ongwi.\n15 Omia ha maing oo kene ongwo hobi ire, Lo ana holo holo tisa hobi ire dire, talongwo i hanere yong ki ere pir momba, oo ala i gir migi tau gala bir dire Yisas yu ditongwi, “Singaba Debit gang ye.” 16 Yu dimia ari hobi yong ki bir erere yu ditongwi, “Gir hobi ha dungwo i pirkino?” Dimba Yisas “Owo i na piriwa,” dire yu ditongwi, “Ha maing buku ha di engworai kere pirekino? Ha iwe, yu dimiraya. Gir migi te, gir aming ne mongwo hobi God wai pir tenama dire nibil di tomia kere pirekino?” c 17 Ditere ere maini pirere, Yerusalem aidolere, pi Betani malgi molere pangwi.\nYisas er kwasulu kura ha di tongwo ha\n(Mak 11:13-14, 20-24)\n18 Ena honmil Yisas hon Yerusalem pire menan gongwi. 19 Golere er kwasulu ta homaulung bina i bomia hangwi. Hanere mala pire hamba, miling ta holkirere aulung yamoni dimia hangwi. Hanere, er i yu ditongwi, “Miling hon holkinanua.” 20 Dungure er i gintani gongwi. Gomia grang wine ongwo hobi hanere, para grang giri gongwi. Golere yu dungwi, “Er i, talongwo gintani gome?” 21 Dimba, Yisas yu ditongwi, “Ni nomani su su sikere, God tani onangwo pamia di pir tenanga, na er i ha ditega meri iwe, ni yalhobi para yu onanga kunu benamua. Benangure er i tani taman. Hamen hul i hane. Hul iwe, sahala sire nir digan po dinanga namua. 22 Te ni yalhobi God onangwo pamia di pir tere molere, tal ta na to dire sirin bonanga, God ni tenamua,” dungwi.\n23 Ena Yisas ha maing oo ala pi pa dire ha nir sitongwi. Si te mongure Isrel ari singaba ire, ha maing oo kene ongwo yal ire dire, u pa dire yu sirin bol tongwi, “Ni ara yulang ni tongwo ire ure tal maing maing one?” 24 Dimba Yisas yu ditongwi, “Na ha tani weniga sirin bol ni tenaminia, ha mong siina dire di na tenano? Tenanga na yulang na tongwo yal iwe, maing di tibi ol ni tenaminua. 25 Yon nir bil tongwiwe, God yulang ire bil tom mo, ari yulang ire bil tome? Ni yalhobi ha mong di na to.” Ditongure, yalhobi nin bolbin dire yu dungwi, “Tal ha ditenamne? God yulang tongwo Yon irere nir bil tomua, dinaminba, te Yon ha pangwo dimia di pir tekino, di na tenamia. 26 Te ari yulang tongwo Yon irere, nir bil tomua, dinaminba, te arihobi Yon God hana togu yal mongwo hamiraya, kura ha di na tenama dire kul piminua” dire, 27 Yisas yu ditongwi, “Na yalhobi ha ta pirkiminua.” Dungure Yisas yu ditongwi, “Pireki dingiwe, na yal ta yulang na tongwo ire honagi olga yali, ere di tibi ole ni tekiralua.”\nHa di bole yal ta wang sutani monangwo ha\n28 “Eno, na ha ta di ni tenaminga piro. Yal ta wang sutani monamia. Wang homini iwe, “Grep hani honagi ol na tenana po” ditenamia. Ditenamba, yali omeling pege dire nona panamia. 29 Nona panamba, emgi hon nomani si kulu sire pinamia. 30 Pirere honagi onamua. Te wang emgi iwe, ere yu ditenamia. Ditenamba, yali para dinua dire, emgi hon kuru dire wanamua. 31 Wanamia, irang iwe, ara kina tama ire molere honagi oname?” Dungure yalhobi pire mole, “Wang homini pi tege ere mole honagi onamua.” Dungure Yisas yu ditongwi, “Owo, para dinia. God kene ongwo bani nanba, ari moni takisi ingwo yal ya, te yal al nu nomane ol wangwo hobi iwe, God kene ongwo hol i homa e ni tere omua. 32 Ongure, Yon nir bil tongwo yal iwe, God ha maing hol i nibil di ni tomia. Tomba, ni yalhobi wine ole pir tekinua. Tekingere, moni takis ingwo yal al nu nomane ol wangwo hobi wine ole pir tomua. Tongwo haniba, ni yalhobi nomani si kulu sire Yon ha pangwo dimia di pir tekinua.”\n33 “Ena ha ta di ni teralga piro. Yal ta ganba bir weni dinamia. Dinangure u sire er wain kunamia. Kulere miling honangwo pere wain niri dirala dire maul ta wu enamia. Wu erere u si mo pire mini bani oo kere wain i kene ol monamia. Monangwo ganba i yal tau te olere, hong yali ere pi milin ta namia. 34 Pi molere, miling kul ema di pire, nir honagi yal tau wain niri dire enangwo tau inama dire, nu si olamia. 35 Nu si olamba, ganba te ole nangwo yalhobi a i si molere, ta sire, si gole, ta hulu si algi bil tenamua. 36 Yu onangure hong yal iwe, nir honagi yal tau miki tani hon nu si olere, ha homa dungwo meri ditenamia. Ditenamba, ganba te ole nangwo yalhobi homa ol tongwo mere yu ol tenamia. 37 Emgi weni hong yal iwe, nin wang weni tani nu si olamia. Ganba tominga yalhobi na wana i tani gumang terere, grang wine ol tenamua, di pinamia. 38 Di pinamba, ganba te ole nangwo hobi ure yu dinamia, “Ganba hong yal irai wang weni umia hano. Haniba, wang weni si gonaminga irai, ganba oo ai nan para muru inaminua” dinamia. 39 Direre wang i a piru di mena pire si gonamua,” dire Yisas yu dungwi, 40 “Gonangure ganba hong yal ure, ganba te ole nangwo yalhobi tal ol tename?” 41 Dungure arihobi yu ditongwi, “Hong yal iwe, ure, ganba te ole nangwo yalhobi para weni si gol wai sire, ganba nin ire yal tau tenamua. Terere yu ditenamia, ni er miling kene ole honagi ol mongere kul enangwo pinanga, na tau nan na tere ni tau nenanua, ditenamua.” 42 Direre Yisas ha hon ainere yu di tongwi, “Ni yalhobi ha maing buku kere pin mo pirekine? Ha maing buku yu dimiraya.\n“OO kengwo yalhobi torari ta ire\n‘mebin damua’ dire pisolamia. Pisolangwo\ntorari iwe, God nin aki di ire torari\nsinangure bring torari nima ongwo meri\ndinamua. God yu onangwiwe, moli\nomingere miling pare nablimua.” d\n43 “Buku yu dimiawe, God kene ongwo ni monga gaun bani dimia. Dimba, God nin ire ari wiyol tenamia. Tenangure ari hobi iwe, ha maing wine olere, a i si wanamia. 44 Wanangure, yal ta torari i gore olala dire onamba, nona pare yali gumang hol yanamua. Te torari yal ta biirangwiwe, yali biire dal dinangure u susu pire ganba danamua.” 45 Ena Yuda ha maing oo kene ongwo hobi ire, Perisi tau ire dire, Yisas ha bangi biire dungwo i, “nan yalhobi mominga bani umia” dire han honamba, arihobi Yisas God hana togu yal irai momua dire, nomani si pir tongwo yalhobi kul pirere aidolungwi.


MATEUS 15 - BIBLE & BUKU ENDE ONLINE\n15:1 Dung i ro ma angka sibotosurat dohot angka Parise sian huta Jerusalem mandapothon Jesus, ninna ma:\n15:2 Boasa dilaosi angka siseanmi adat na sian angka natuatua? Ai ndang marburi nasida laho mangan.\n15:3 Alai ninna ma mangalusi nasida: Ia hamu, boasa laosanmuna patik ni Debata, paingotingot adatmuna i?\n15:4 Ai Debata do mamatikkon: “Pasangap ma amangmu dohot inangmu! Ia na mamburai amana dohot inana, sipusaon do!”\n15:5 Alai hamu mamodahon: Ia adong na mandok tu amana tu inana: Pinelehon ma tagonan na patut hian pangurupingku di ho, ndang pola be halak i pasangaphon amana manang inana disi!\n15:6 Gabe disegai hamu do patik ni Debata dibahen adatmuna i.\n15:7 E hamu pangansi! Na sintong do dapot di hamu hata na sinurirangkon ni si Jesaya, di na nidokna i:\n15:8 “Dipasangap pamangan ni bangso on do Ahu; alai anggo rohanasida dao do sian Ahu.\n15:9 Jala magopo do pambahennasida pasangaphon Ahu, ai poda ni jolma do dipodahon nasida.”\n15:10 Laos dijou ma natorop i tu jolona, didok ma tu nasida: Tangi jala parateatehon hamu ma!\n15:11 Nda tung gabe ramun jolma hinorhon ni na bongot sian pamanganna; na ruar sian pamanganna, i do mangaramuni jolma.\n15:12 Dung i didapothon angka siseanna ma Ibana, ninna ma: Diboto Ho do tahe, naung targasip angka Parise umbege hata ondeng?\n15:13 Alai ninna ma mangalusi: Sibutbuton do nasa suansuanan na so sinuan ni Damang na di banua ginjang i.\n15:14 Pasombu hamu ma nasida! Angka partogi na mapitung do nasida manogu na mapitung; alai molo na lonap manogu na mapitung, targodung do nasida duansa.\n15:15 Dung i ninna si Petrus ma mandok Ibana: Patorang ma tu hami umpama ondeng!\n15:16 Jadi didok Jesus ma: Tong dope so marroha nang hamu?\n15:17 Ndang diantusi hamu: Na laho tu butuha do na bongot sian pamangan, dung i bolong tu hundulan na soding?\n15:18 Alai angka na ruar sian pamangan, sian roha do i hehe, laos i do mangaramuni jolma i.\n15:19 Ai sian roha do hehe angka pingkiran na jahat, pamunuon, pangalangkupon, harorangon, panangkoon, hata gapgap dohot panginsahion.\n15:20 Angka i do na mangaramuni jolma; alai ndada ramun jolma, anggo mangan so marburi.\n15:21 Dung i sumurut ma Jesus sian i tu luat Tirus dohot Sidon.\n15:22 Jadi ro ma sada boru Kanaan sian luat i manjoujou: Asi ma roham mida ahu, Tuhan, Anak ni si Daud! Posi do diae borungku dipaporsukporsuk sibolis!\n15:23 Alai ndang dialusi Jesus nasida. Jadi ro ma angka siseanna mangelehelek Ibana, ninna ma: Pamuli ma nasida, ai sai diihuthon do hita manjoujou.\n15:24 Alai ninna Jesus ma mangalusi: Holan tu angka birubiru na mago na sian pinompar ni halak Israel do Ahu disuru.\n15:25 Alai ro ma boruboru i, disomba ma Ibana huhut ma didok: Tuhan, tolong ahu!\n15:26 Alai ninna ma mangalusi: Ndang tama buaton sipanganon ni angka dakdanak laho mandabuhon tu angka biang.\n15:27 Alai didok boruboru i ma: I do nian, Tuhan; alai diallang biang i do angka na pisik na mardekdehan sian panganan ni ompuna.\n15:28 Dung i ninna Jesus ma mangalusi nasida: Balga do haporseaonmi, inang! Saut ma na pinangidomi! Jadi hisar ma boruna i olat ni na sangombas i.\n15:29 Dung i borhat ma Jesus sian i, jadi sahat ma tu tao Galilea. Jala nangkok ma Ibana tu dolok, laos hundul disi.\n15:30 Dung i ro ma mansai torop halak, dipamboan do angka na sarion, na mapitung, na ngungu, na gurdung dohot lan dope na asing; dipampeakkon do angka i tu jolona, gabe saut ma nasida dipamalum.\n15:31 Pola longang do natorop i, ala diida mangkuling na ngungu, malum na gurdung, mardalan na sarion jala marnida na mapitung; laos dipuji nasida ma Debata ni halak Israel.\n15:32 Alai dijou Jesus ma angka siseanna tu jolona, didok ma: Malengleng ateatengku mida natorop on, ai nunga pola tolu ari diingani Ahu jala ndang adong balanjonasida. Ndang hum rohangku pamulihon nasida, so jolo nilehon mangan, so tung handorusan nasida maon di dalan i.\n15:33 Dung i ninna angka siseanna i ma mandok Ibana: Sian dia ma dapot hita di halongonan roti na tuk pabosur halak na sai torop on?\n15:34 Dung i didok Jesus ma tu nasida: Piga do roti dipeop hamu? Jadi didok nasida ma: Pitu do, angkup ni dengke otik.\n15:35 Dung i didokkon ma natorop i hundul di tano i.\n15:36 Jadi ditiop ma roti na pitu i nang angka dengke i, didok ma mauliate, diponggoli ma, diparlehon ma tu angka siseanna, jala siseanna ma mangalehon tu natorop.\n15:37 Dung i mangan ma nasida saluhutna, pola bosur be; laos dipapungu nasida ma angka ponggolponggol na lobi i, gok pitu singkop.\n15:38 Anggo torop ni na mangan i, opatribu baoa do, so padohot angka parompuan nang dakdanak.\n15:39 Jadi dipamuli Jesus ma natorop i, dung i marparau ma Ibana sahat tu luat Magadan.


Hesekiel 22 | Alkitab TOBA\n← Hesekiel 23\nHesekiel 21 →\n22:1 Dung i ro muse hata ni Jahowa tu ahu songon on:\n22:2 Ia ho ale anak ni jolma, nda naeng toruanmu? Nda naeng toruanmu huta parsapataan mudar? Pabotohon ma tusi saluhut hasogiron angka na niulana.\n22:3 Jala dohononmu ma: Songon on do hata ni Tuhan Jahowa: Ho ale huta na mandurushon mudar di tongatongana, asa parohon ajalmu, jala mambahen angka ganaganaan mangalo dirina, asa paramunhon!\n22:4 Marhitehite mudar naung niusehonmu ho marutang, jala marhitehite ganaganaan angka naung binahenmi ramun ho, laos ho pajonokkon ariarim dohot parohon taonmu. Ala ni do hupasahat ho gabe haurahon di tongatonga ni angka bangso parbegu, jala sieleseleson di saluhut luat.\n22:5 Tole halak angka na jonok dohot na dao mangelesi be mida ho ale parbarita na ramun, parhagunturon godang.\n22:6 Ida ma, angka induk ni Israel mangasahon gostong ni botohonna be di bagasan ho, asa mandurushon mudar.\n22:7 Ama dohot ina ditoisi nasida do di bagasan ho, mangulahon pangarupaon tu halak dagang do nasida di tongatongami, na tading di lampin pe dohot na mabalu dirupa nasida do di bagasan ho.\n22:8 Nunga marlea dibahen ho angka habadiaonku, jala nunga diramuni ho angka ari Sabbathu.\n22:9 Adong do di bagasan ho angka baoa parjehejehe, asa mandurushon mudar, jala di atas ni angka dolok do nasida mangan di bagasan ho, harorangon di diulahon nasida di tongatongami.\n22:10 Nunga dipatedek nasida hailaan ni ama di bagasan ho, parompuan na ramun binahen ni hasomalanna pe nunga digogoi nasida di bagasan ho.\n22:11 Jala ganup mambahen hasogiron tu jolma ni donganna, jala ganup mangaramuni parumaenna marhitehite harorangon, jala ganup manggogoi di bagasan ho ibotona sandiri, na saama dohot ibana.\n22:12 Manjaloi sisip do nasida di bagasan ho, asa mandurushon mudar, jala dibuat ho do anak ni hepeng na matorbangku, jala diangati ho do donganmu marhitehite pangarupaon, jala dihalupahon ho do anggo ahu, ninna Tuhan Jahowa.\n22:13 Jadi ida ma, nunga pola hupiupiu tanganku taringot tu parpihiton naung niulahonmi dohot taringot tu parsapataan mudar, angka na masa di tongatongami.\n22:14 Tung tagamon manahan ma rohami? Manang tung margogo ma tanganmu di ari angka sibahenonku dompak ho? Ahu Jahowa sandiri do mandok hata i dohot na mambahensa.\n22:15 Jala ahu paserakkon ho sogot tu tongatonga ni angka bangso parbegu dohot pamamparhon ho tu angka luat, asa tung husiaphon haramunonmu sian ho.\n22:16 Asa manginona tu ho haramunonmu di adopan ni angka bangso parbegu, asa tung ditanda ho ahu do Jahowa.\n22:17 Dung i ro muse hata ni Jahowa tu ahu songon on:\n22:18 Ale anak ni jolma, nunga tung gabe tasik ianggo pinompar ni Israel di ahu! Tung saluhut nasida gabe haksa, tombaga, bosi dohot simbora di tongatonga ni liang pamurunan, gabe te ni perak do nasida.\n22:19 Dibahen i, songon on do hata ni Tuhan Jahowa: Ala naung saluhut hamu gabe tasik, dibahen i, ida ma, ahu mangalaum hamu tu tongatonga ni Jerusalem.\n22:20 Songon pangalaum ni halak di perak, haksa, bosi, simbora dohot tombaga tu tongatonga ni liang pamurunan, asa mangombus api di toruna laho mangalala; suang songon i laumonku hamu di bagasan rimashu dohot di bagasan parpiarpiar ni murukku, asa hutubahon jala hulala hamu.\n22:21 Tongon tahe ahu mangalaum hamu dohot mangombushon dompak hamu api parpiarpiar ni rimashu, asa malala hamu di tongatongana.\n22:22 Songon pangalalaon di perak di tongatonga ni liang pamurunan, ingkon songon i lalaon hamu di tongatongana, asa tung ditanda hamu ahu Jahowa sandiri naung mangusehon rimashu dompak hamu.\n22:23 Dung i ro muse hata ni Jahowa tu ahu songon on:\n22:24 Ale anak ni jolma, dok ma tu ibana: Ho do sada tano na so pinaias, na so tininggang ni udan di ari pangarimasan.\n22:25 Marbulan do angka panurirangna di tongatongana; songon singa na marauang mandiori sisoroon do nasida mamolgak tondi ni halak, dilahangi nasida do ugasan angka na arga dohot patorophon angka na mabalu di tongatongana.\n22:26 Angka malimnasida pe manjahati dompak patikku, jala diramuni nasida angka inganan habadiaonku; ndang dibelok nasida na badia martimbangkon na ramun, jala ndang dipabotohon nasida belok ni na ramun martimbangkon na ganjing, jala dipapitpit do matanasida manoisi angka ari Sabbathu gabe marlea ahu dibahen di tongatonganasida.\n22:27 Angka induk na di tongatongana, hira sarigala do angka na manoro sisoroonna laho mandurushon mudar, laho mangago angka tondi ni jolma, asa mandiori pangomoan.\n22:28 Angka panurirangnasida pe mangaleaphon sampang tu nasida, maralatan sipaotooto dohot mangarundingkon gabus tu nasida, angka ninna do: Songon on do hata ni Tuhan Jahowa, hape so tutu Jahowa mandok.\n22:29 Ia situan na torop isi ni tano i mangulahon pangarupaon, jala mamupusi, dirupa nasida huhut na dangol dohot na parir, jala mambahen gogo nasida tu halak dagang mangulahon na so uhum.\n22:30 Jadi hulului nian sian nasida sahalak na mambahen talak batu, jala na jongjong di haluapan manuhenuhe maradophon ahu humongkop tano i, asa unang huago nian, hape ndang adong jumpang ahu nanggo sahalak.\n22:31 Dibahen i huusehon ma rimashu tu nasida, di bagasan parsigorgor ni murukku husiaphon nasida, manginona tu ulunasida hubahen dalannasida i, ninna Tuhan Jahowa.


V MUSA 01 - BIBLE & BUKU ENDE ONLINE\n1:1 On do hata, angka na pinaboa ni si Musa tu sandok Israel di bariba ni Jordan di halongonan, di adaran tondong ni laut arung, di holangholang ni Elaparan, Topel, Laban, Hazerot, dohot Disahab:\n1:2 Sampulu sada ari mardalan daona sian Horeb mangihutihut dolok Seir sahat ro di Kades-Barnea.\n1:3 Masa ma di taon paopatpuluhon, di artia bulan Li ro ma hata ni si Musa tu halak Israel, hombar tu saluhut na tinonahon ni Jahowa tu ibana patolhasonna tu nasida.\n1:4 Dung tinaluhonna si Sihon, raja ni halak Amori na maringan di Hesbon dohot si Og, raja di Basan, na maringan di Astarot mardonokkon Edrei.\n1:5 Di bariba ni Jordan, di tano Moab dipungka si Musa pajojorhon patikon, ninna ma:\n1:6 Ro do hata ni Jahowa, Debatanta i mandok tu hita uju di lambung Horeb, ninna do: Nunga sae lelengna hamu maringan di lambung dolok on.\n1:7 Borhat ma hamu mamedu, asa sahat hamu tu dolok ni halak Amori dohot tu sude halak hombar balokna di adaran, di atas dolok dohot di angka rura dohot di tano sambola tungkan dangsina dohot martopihon laut, di tano ni halak Kanaan dohot di Libanon, sahat ro di sunge na bolon i ma sunge Euprat.\n1:8 Ida ma, nunga Ahu marbasabasahon tano i di jolomuna, asa bongotan jala soluhanmuna tano naung niuarihon ni Jahowa hian tu ompumuna i, tu si Abraham, si Isak dohot si Jakkob, lehononna tu nasida dohot tu pinomparnasida i.\n1:9 Jadi ningku ma tu hamu uju i songon on: Ndang tarbahen sasada ahu mangusung hamu.\n1:10 Ai nunga dipatorop Jahowa, Debatamuna i hamu, jala ida ma, nunga hira bintang di langit toropmuna sadarion.\n1:11 Sai ditambai Jahowa Debata ni ompumuna i ma bilanganmuna marriburibu tumorop sian nuaeng, jala dipasupasu ma hamu, songon na pinarbagabagana hian tu hamu.\n1:12 Tung beha ma panahanku sasada ahu mangusung halojaon hangaluton dohot parbadaan sian hamu?\n1:13 Pillit hamu di hamu baoa angka na pistar jala na pantas marroha jala naung tartanda burju marparange sian ganup marga, asa hupabangkit nasida gabe indukmuna.\n1:14 Jadi didok hamu ma mangalusi ahu: Denggan do hata na pinaboami sibahenonnami.\n1:15 Dung i hubuat ma angka indukmuna marmargamarga, baoa angka na pistar jala naung tangkas tartanda, laos hupabangkit nasida bahen induk di hamu, induk sisaribu halak dohot sisaratus halak dohot silimapulu halak dohot sisampulu halak, ro di angka panuturimuna marmargamarga.\n1:16 Ro huhut hatangku uju i tu angka panguhum di hamu songon on: Tangkas tangitangi hamu parhataan ni hahaanggimuna i jala uhum hasintongan dabu hamu tu ganup na marhahamaranggi dohot tu halak dagang.\n1:17 Ndang jadi marmiak ni bohi hamu di paruhuman, suang songon halak na balga halak na metmet tangitangionmuna, ndang jadi tahuton hamu mida manang ise, ai Debata do nampuna paruhuman; alai tung sura adong hata na mamaolhu risihonmuna, ingkon tu ahu boanonmuna, asa ahu manulingkitsa.\n1:18 Laos hutonahon ma uju i tu hamu nasa hata angka sibahenonmuna.\n1:19 Dung i borhat ma hita sian Horeb jala itaaotaoti sandok halongonan na bolon jala na jorbut i, naung niidamuna i tahe di dalan laho tu dolok Amori, songon na tinonahon ni Jahowa. Debatanta i tu hita, gabe sahat hita tu Kades-Barnea.\n1:20 Dung i ningku ma mandok hamu: Nunga sahat hamu tu dolok Amori, na naeng lehonon ni Jahowa, Debatanta i, tu hita.\n1:21 Ida ma, nunga dilehon Jahowa, Debatamu tano i di adopanmu; dibahen i borhat ma ho, tean ma tano i, songon naung pinarbagabaga ni Jahowa Debata ni ompumu hian; unang ho mabiar jala unang ho godoron!\n1:22 Dung i ro ma hamu sudena jumonok tu ahu, jala didok hamu: Tole itasuru ma baoa parjolonta, asa dihahapi nasida tano i di hita, laos mamboan barita tu hita taringot tu dalan sibolusonta dohot taringot tu huta angka simasukanta.\n1:23 Jadi denggan hata i di rohangku, laos hubuat sian hamu sampulu dua halak, sasahalak sian ganup marga.\n1:24 Dung i borhat ma nasida nangkok tu dolok, jala sahat nasida muse tu rura Eskol, laos dihahapi ma i.\n1:25 Diboan nasida huhut di bagasan tangannasida sian parbue ni tano i, laos dipatuat tu hita huhut mamboan barita tu hita, angka ninna ma: Na denggan sahali do tano naung binasabasahon ni Jahowa, Debatanta i tu hita.\n1:26 Alai ndang olo hamu nangkok, lam manggunturi do hamu dompak hata ni Jahowa, Debatamuna i.\n1:27 Jala marmungutmungut hamu di bagasan undungundungmuna i, pola didok hamu: Sian gigi ni rohana hape umbahen ditogihon Jahowa hita ruar sian tano Misir, asa pasahathon hita tu bagasan tangan ni halak Amori laho maniaphon hita.\n1:28 Tung beha ma pambahenta hita nangkok? Ai nunga malala ateatenta i dibahen angka hahaangintai, na nidokna i: Sada bangso na umbolon jala na tumimbul sian hita do i; angka hutanasida pe balga do jala pinatogu sahat ro di langit; adong huhut huida hami disi halak pinompar ni Enak.\n1:29 Jadi ningku ma uju i tu hamu: Unang hamu godoron, jala unang mabiar hamu mida nasida!\n1:30 Ai Jahowa, Debatamuna i mardalan di jolomuna, Ibana sandiri marporang humongkop hamu, sandok songon na binahenna i tu hamu di Misir di adopan ni matamuna.\n1:31 Nang di halongonan naung niidamuna i, naung niompa ni Jahowa, Debatamu do ho, songon pangompa ni baoa di anakna manondong saluhut dalan, naung nidalananmuna i, nunga pola sahat hamu tu inganan on.\n1:32 Alai atik pe songon i hatangku, tong do ndang porsea hamu di Jahowa, Debatamuna i.\n1:33 Ibana sandiri nian mardalan di adopanmuna mandiori di hamu inganan bahen pangulonanmuna i, bornginna i di bagasan api patuduhon tu hamu dalan sidalananmuna i, jala arianna i di bagasan ombun.\n1:34 Alai dung dibege Jahowa soara ni hatahatamuna i, marpiarpiar ma rimasna, pola maruari Ibana mandok:\n1:35 Na so tupa idaon ni nanggo sahalak sian angka baoa na sansundut na roa on tano na denggan i, naung pola huuarihon nian mangalehon tu ompunasida i.\n1:36 Dungkon ni si Kaleb, anak ni si Jepune, ibana masuk marnida, tu ibana dohot tu pinomparna ma lehononku tano naung nidegena i, ala marsihohot rohana mangihuthon tu Jahowa.\n1:37 Mida Ahu pe marronirimas do Jahowa, ala hamu, pola ninna: Ho pe ndang jadi masuk tusi.\n1:38 Alai anggo si Josua, anak ni si Nun, na marhalado di adopanmi, ingkon masuk ma anggo ibana tusi, papir ma tondina i, ai ingkon ibana marbagi tano i bahen partalian ni Israel.\n1:39 Anakkonmuna pe, angka naung nidokmuna i ripe pupuson nasida dohot anakmuna, angka na so umboto dope sadarion na denggan manang na roa, nasida ma saut masuk tusi, jala tu nasida do i lehononku bahen teanteananna.\n1:40 Alai borhat ma anggo hamu mardalan dompak halongonan di dalan laho tu laut arung.\n1:41 Dung i ro ma hatamuna mangalusi ahu: Nunga mardosa hami dompak Jahowa, alai na naeng nangkok hami marporang hombar tu saluhut naung tinonahon ni Jahowa, Debatanta i tu hita; sanga hamu ganup manandang podangna be, jala hobas hamu naeng nangkok tu dolok i.\n1:42 Dung i ro ma hata ni Jahowa tu ahu: Dok ma tu nasida: Ndang jadi hamu nangkok jala ndang jadi hamu marporang, ai ndada Ahu di tongatongamuna i, asa unang tung talu hamu maradophon musumuna i.\n1:43 Jadi hupasahat hata i nian tu hamu, hape ndang ditangihon hamu, lam manggunturi hamu dompak hata ni Jahowa jala manjahati, laos nangkok hamu tu dolok.\n1:44 Dung i ruar ma halak Amori na maringan di dolok i manjumpangkon hamu, laos dilotongi hamu, songon pangalotongi ni harinuan, laos ditaluhon nasida hamu di Seir sahat ro di Horma.\n1:45 Jadi dung mulak hamu jala tumatangis di adopan ni Jahowa, ndang olo Jahowa tumangihon soaramuna i, jala ndang dipaeleng pinggolna i tu hamu.\n1:46 Jadi tinggal hamu di Kades na nia leleng, suang songon ari tinggalmuna na jolo disi.


Rut 1 (TOBA)\nI. Habubungkas ni si Elimelek tu Moab rap dohot si Naomi dohot anakna na dua i. Hamamate ni si Elimelek dohot angka anakna i 1-5. II. Hamumulak ni si Naomi 6-14. III. Haburjuon ni si Rut 15-22\n1(I.) Dung i uju manggomgomi angka panguhum, masa ma haleon potir di tano i. Jadi bungkas ma sada halak sian Betlehem Juda rap dohot jolmana dohot anakna dua halak, laho maisolat tu luat Moab.\n2Ia goar ni baoa i si Elimelek do, ia goar ni jolmana si Naomi, ia goar ni anakna na dua i si Malon dohot si Kilian, halak Eprata i do nasida sian Betlehem Juda. Jadi dung tolhas nasida tu luat Moab, laos maringan nasida disi.\n3Dung i mate si Elimelek, sinonduk ni si Naomi, gabe holan parompuan i nama tinggal rap dohot anakna na dua i.\n4Dung i dibuat nasida ma boru Moab bahen jolmanasida, goar ni na sada si Orpa, goar ni na sadanari si Rut. Jadi dung adong arga sampulu taon nasida maringan disi.\n5Mate ma dohot nasida duansa, si Malon dohot si Kilian, gabe tarpunjung ma parompuan i di panading ni anakna na dua i dohot sinondukna i.\n6(II.) Dung i hehe ma parompuan i rap dohot parumaenna na dua i, asa mulak sian luat Moab, ai tarbortik do tu pinggolna di luat Moab naung marpangulahi roha ni Jahowa mida bangsona mangalehon sipanganon tu nasida.\n7Jadi ruar ma nasida sian inganan paisolatanna na sai laon rap dohot parumaenna na dua halak i, asa mardalan sumuang tu tano Juda.\n8Dung i ninna si Naomi ma tu parumaenna na dua i: Laho ma hamu mulak ganup tu bagas ni inana be. Sai marasi ni roha ma Jahowa mamaloshon tu hamu, hombar tu na binahenmuna tu angka na mate dohot tu ahu!\n9Sai dibasabasahon Jahowa ma tu hamu, asa jumpangan hasonangan hamu, ganup di jabu ni sinondukna be! Dung i diumma ma nasida, laos dipangiar be suarana tumatangis.\n10Dung i ninna nasida ma tu simatuana i: Ingkon udur hita mulak tu bangsom.\n11Alai ninna si Naomi ma: Mulak ma hamu, ale angka dainang! Boasa naeng mardalan hamu rap dohot ahu? So tagamon adong be tubu anakku bahen sinondukmuna dohot.\n12Mulak ma hamu, ale angka dainang, ai nunga matuahu ahu anggo tung marsinonduk mangan muse. Tung sura pe hudok: Adong dope sihirimon di ahu, jala saborngin on dope ahu marsinonduk mangan, jala tubuan anak ahu.\n13Tung tarpaima hamu ma nasida paima magodang? Tung tarpunjung ma hamu bahenon ni, gabe sundat marsinonduk mangan? Unang ma songon i ale angka dainang, ai sumapot dope na huae sian hamu, ai ruar huhut tangan ni Jahowa marbajo i ahu.\n14Jadi dipangiar nasida muse suarana be, manggogo tumatangis, laos diumma si Orpa ma simatuana i, alai marsihohot ma anggo roha ni si Rut tu nasida.\n15(III.) Dung i ninna si Naomi ma: Ida ma, nunga mulak ia haham tu bangsona dohot tu debatana, mulak ma dohot ho mangihuthon hahami.\n16Alai ninna si Rut ma mangalusi: Unang sai sosoi ahu tumadingkon ho, laho sirang sian ho; ia tusi ho laho, ingkon tusi ihuthononku; ia tusi ho maringanan, ingkon tusi ahu maringanan; bangsom nama bangsongku, Debatam nama Debatangku.\n17Ia disi ho mate, ingkon disi ahu mate, disi do ahu huhut naeng tartanom. Sai songon i ma dibahen Jahowa tu ahu, jala songon i ditambai tu joloan on, holan hamateani nama tarbahen manirang ahu sian ho.\n18Jadi dung diida si Naomi, sai pir hatana naeng mardalan rap dohot ibana, dipasohot ma hatana manosoi nasida.\n19Dung i mardalan ma nasida duansa, paima sahat tu Betlehem. Jadi dung sahat nasida tu Betlehem, riburan ma sude isi ni huta i ala ibana, angka ninna ma: On do hapengani si Naomi?\n20Alai ninna ibana ma mandok nasida: Unang be goar hamu ahu si Naomi, tagonan goar hamu ahu si Paet ai paet situtu do pambahenan ni Nasunhinagogo tu ahu.\n21Mararta godang ahu laho borhat sian on, alai marsangkot bulung ahu mulak, dibahen Jahowa. Boasa dope goaronmuna ahu si Naomi, nunga tung tarjepol ahu dibahen Jahowa, jala marhinamago dibahen Nasunhinagogo i.\n22Alai tongon uju mamungka gotilon patumonaan sahat tu Betlehem si Naomi dohot si Rut, boru Moab parumaenna i rap dohot ibana, mulak sian Moab.


Johannes 16 | Bibel online |Terjemahan Dunia Baru\nNa laho mate ma angka sisean ni Jesus (1-4a)\nNa laho bahenon ni tondi parbadia (4b-16)\nHasusaan ni angka sisean muba gabe las ni roha (17-24)\nNunga ditaluhon Jesus portibi on (25-33)\n16 “Hupaboa do angka i tu hamu asa unang tartuktuk hamu. 2 Palaoon ni halak ma hamu sian sinagoga.* Sasintongna, na ro ma tingkina songon na marhobas tu Debata ma didok roha ni manang ise na mambunu hamu. 3 Dibahen nasida pe songon i, ala ndang ditanda nasida Ama i dohot ahu. 4 Alai hupaboa pe angka i tu hamu asa molo masa i, ingotonmuna ma naung hea hupaboa i tu hamu. “Ndang hupaboa dope i tu hamu sian mulana, ala rap dope ahu dohot hamu. 5 Saonari, na laho ma ahu tu Ibana na marsuru ahu. Alai ndang adong sahalak pe sian hamu na manungkun tudia ahu laho. 6 Ala hupaboa angka i tu hamu, gabe mansai lungun ma rohamuna. 7 Nang pe songon i, hudok ma na sasintongna tu hamu, parohon na denggan do tu hamu molo laho ahu. Ai molo ndang laho ahu, ndang ro pangurupi i tu hamu. Alai molo laho ahu, suruonku ma i tu hamu. 8 Molo dung ro i, tangkas ma patuduhononna tu portibi on taringot tu dosa, taringot tu na sintong, dohot taringot tu panguhuman ni Debata. 9 Na parjolo taringot tu dosa, ai ndang porsea nasida tu ahu. 10 Dung i taringot tu na sintong, ai na laho ma ahu tu Ama i jala ndang idaonmuna be ahu. 11 Dung i muse taringot tu panguhuman ni Debata, ai nunga diuhumi parhuaso ni portibi on. 12 “Godang dope sidohononku tu hamu, alai ndang boi dope diantusi hamu i saonari. 13 Alai molo dung ro ibana,* i ma tondi parbadia na papatarhon hasintongan, urupanna ma hamu mangantusi hasintongan i. Ai ndang sian ibana na nidokna i, alai na binegena do na pinaboana jala paboaonna ma tu hamu angka na laho masa. 14 Pasangaponna ma ahu, ai paboaonna ma tu hamu naung jinalona sian ahu. 15 Sude ampuna ni Ama i, ampunangku do i. Alani i do hudok, paboaonna ma tu hamu naung jinalona sian ahu. 16 Satongkin nai ndang idaonmuna be ahu, alai satongkin nai idaonmuna ma muse ahu.” 17 Adong ma manang na piga sian angka siseanna i mandok sama nasida, “Aha do lapatan ni hatana i? Didok ibana, ‘Satongkin nai ndang idaonmuna be ahu, alai satongkin nai idaonmuna ma muse ahu,’ jala ‘na laho ma ahu tu Ama i’.” 18 Didok nasida ma, “Aha do lapatan ni hatana na mandok, ‘satongkin nai’? Ndang taantusi na nidokna i.” 19 Diboto Jesus do na naeng sungkunon ni nasida ibana. Alani i didok ibana ma tu nasida, “Na masisungkunan do hamu, ala hudok, ‘Satongkin nai ndang idaonmuna be ahu, alai satongkin nai idaonmuna ma muse ahu’? 20 Tutu do na hudok on tu hamu, na laho tangis ma hamu jala mangandungi, alai marlas ni roha ma portibi on. Susa ma pangkilalaanmuna, alai muba ma hasusaanmuna i gabe las ni roha. 21 Susa do pangkilalaan ni sahalak ina molo dung jumpang tingkina naeng tubu-tubuan.* Alai dung tubu-tubuan ibana, ndang diingot be hasusaanna i. Ai nunga las rohana ala naung tubu sahalak jolma tu portibi on. 22 Songon i ma nang hamu, susa do pangkilalaanmuna saonari, alai idaonku ma hamu muse jala las ma rohamuna. Jala ndang adong na boi mambuat las ni rohamuna i. 23 Di tingki i, ndang adong be sisungkunonmuna tu ahu. Tutu do na hudok on tu hamu, molo dipangido hamu manang aha tu Ama i, lehononna do i tu hamu di bagasan goarhu. 24 Sahat tu saonari, ndang adong dope dipangido hamu manang aha di bagasan goarhu. Pangido hamu ma asa dapotmuna i, dung i gok ma las ni rohamuna. 25 “Marhite tudosan do huhatahon on sude tu hamu. Na ro ma tingkina, ndang marhite tudosan be ahu mangkatai tu hamu, alai tangkas ma paboaonku tu hamu taringot tu Ama i. 26 Di tingki i, pangidoonmuna ma tu Ama i di bagasan goarhu. Na hudok disi, ndang na ahu na mangido tu Ama i na ringkot di hamu. 27 Ai holong do roha ni Ama i tu hamu, ala holong do rohamuna tu ahu jala porsea do hamu na sinuru ni Debata do ahu. 28 Na sinuru ni Ama i do ahu umbahen na ro tu portibi on. Saonari, tadingkononku ma portibi on jala laho ma ahu tu Ama i.” 29 Didok angka siseanna i ma, “Saonari, nunga tangkas be dipaboa ho jala ndang marhite tudosan be ho mangkatai. 30 Nunga huboto hami be saonari, diboto ho do saluhutna. Jala ndang porlu be sungkunon ni halak ho, ai diboto ho do pingkiran ni nasida. Alani i ma hami porsea na ro sian Debata do ho.” 31 Didok Jesus ma tu nasida, “Nunga porsea be hamu saonari? 32 Na ro ma tingkina jala nunga ro i, marserak ma hamu jala mulak tu jabumuna be. Tadingkononmuna ma sasada ahu. Alai ndang tading sasada ahu, adong do Ama i mandongani ahu. 33 Hupaboa do angka on tu hamu asa dapotmuna hadameon marhite ahu. Susa do hamu bahenon ni portibi on, alai unang ma mabiar hamu! Ai nunga hutaluhon portibi on.”\n^ Hata “ibana” di ayat 13 dohot 14 dos do tu hata “pangurupi” di ayat pitu. Dipangke Jesus do on laho manggombarhon tondi parbadia (hagogoon).


II Tessalonik 2 / 2 Tesalonika 2 / 2 Thessalonicher 2 - hkbp.lagu-gereja.com | Lagu gereja HKBP | BUKU ENDE NOT ANGKA\nView : 1133 kali\nII Tessalonik 2 / 2 Tesalonika 2 / 2 Thessalonicher 2\n2:1 Alai anggo taringot tu haroro ni Tuhanta Jesus Kristus dohot hasasahatta tu Ibana, mangido ma hami tu hamu, ale angka dongan:\n2:2 Unang jalojalo mimbar hamu gabe so marroha, jala unang lilu hamu bahenon ni tondi ni partondi, manang hata ni parhata, manang bahenon ni surat pe, songon na sian hami didok, angka na paboahon: Nunga dapot ari ni Tuhan i!\n2:3 Sandok unang dipaotooto manang ise hamu! Ai ingkon jumolo marbalik torop, laos tarida ma jolma sipardosa na sumalin, i ma anak parhamagoan i.\n2:4 I ma sipangalo na pabangkithon dirina tu atas ni saluhut na targoar Debata dohot na patut sombaon, pola do dipahundul dirina, tubagasan joro ni Debata; paboa ibana sandiri Debata.\n2:5 Ndang diingot hamu, naung hupaboa hian i tu hamu, andorang di tongatongamuna dope ahu?\n2:6 Angkup ni i, diboto hamu do: Adong dope na mangambat ibana nuaeng, paima ro tingkina pataridahon dirina.\n2:7 Ai nunga marpangkorhon nuaeng hajahaton i, dalan hahomion, patagamtagam tingkina, asa dipadao na mangambat i dope saonari.\n2:8 Dung i pe asa sipapataron siparjahat i; alai ripashonon ni Tuhan Jesus ma ibana bahenon ni hosa ni pamanganna; siaphononna ma ibana di hapapatar ni harorona i.\n2:9 Na sian huaso ni sibolis i do haroro ni siparjahat i, mantat ragam ni hagogoon dohot tanda dohot halongangan gapgap,\n2:10 angkup ni i hajahaton sipaotooto di angka na laho mago i, ala na so olo nasida mangkaholongi hasintongan i, asa malua nian.\n2:11 Ala ni i do suruon ni Debata tu nasida sipaotooto na margogo, asa porsea nasida di gapgap,\n2:12 asa hona uhum saluhut na so olo porsea di hasintongan i, angka na mangkalomohon hageduhon.\n2:13 Alai na tama do hami tongtong mandok mauliate tu Debata marningot hamu, ale angka dongan, na hinaholongan ni Tuhan i, ala dipillit Debata hamu sian mulana, asa saut hamu malua, i ma marhite sian Tondi na pabadiahon dohot haporseaon di hasintongan.\n2:14 Ai tusi do hamu dijou marhitehite barita na uli, na hubaritahon hami, asa partohap hamu di hasangapon ni Tuhanta Jesus Kristus.\n2:15 Antong, ale angka dongan, hot ma hamu jongjong jala marsitiopan ma hamu tu angka poda na huajarhon hami tu hamu marhite sian hata nang surat pe.\n2:16 Apala Tuhanta Jesus Kristus dohot Debata Amanta, na mangkaholongi hita jala mangalehon apulapul, na mian tongtong, dohot pangkirimon na denggan sian asi ni roha i:\n2:17 Ibana ma mangapuli jala pahothon rohamuna di bagasan nasa ulaon nang hata na denggan! Kedurhakaan sebelum kedatangan Tuhan 2:1 Tentang kedatangan Tuhan kita Yesus Kristus dan terhimpunnya kita dengan Dia kami minta kepadamu, saudara-saudara, 2:2 supaya kamu jangan lekas bingung dan gelisah, baik oleh ilham roh, maupun oleh pemberitaan atau surat yang dikatakan dari kami, seolah-olah hari Tuhan telah tiba. 2:3 Janganlah kamu memberi dirimu disesatkan orang dengan cara yang bagaimanapun juga! Sebab sebelum Hari itu haruslah datang dahulu murtad dan haruslah dinyatakan dahulu manusia durhaka, yang harus binasa, 2:4 yaitu lawan yang meninggikan diri di atas segala yang disebut atau yang disembah sebagai Allah. Bahkan ia duduk di Bait Allah dan mau menyatakan diri sebagai Allah. 2:5 Tidakkah kamu ingat, bahwa hal itu telah kerapkali kukatakan kepadamu, ketika aku masih bersama-sama dengan kamu? 2:6 Dan sekarang kamu tahu apa yang menahan dia, sehingga ia baru akan menyatakan diri pada waktu yang telah ditentukan baginya. 2:7 Karena secara rahasia kedurhakaan telah mulai bekerja, tetapi sekarang masih ada yang menahan. Kalau yang menahannya itu telah disingkirkan, 2:8 pada waktu itulah si pendurhaka baru akan menyatakan dirinya, tetapi Tuhan Yesus akan membunuhnya dengan nafas mulut-Nya dan akan memusnahkannya, kalau Ia datang kembali. 2:9 Kedatangan si pendurhaka itu adalah pekerjaan Iblis, dan akan disertai rupa-rupa perbuatan ajaib, tanda-tanda dan mujizat-mujizat palsu, 2:10 dengan rupa-rupa tipu daya jahat terhadap orang-orang yang harus binasa karena mereka tidak menerima dan mengasihi kebenaran yang dapat menyelamatkan mereka. 2:11 Dan itulah sebabnya Allah mendatangkan kesesatan atas mereka, yang menyebabkan mereka percaya akan dusta, 2:12 supaya dihukum semua orang yang tidak percaya akan kebenaran dan yang suka kejahatan. Dipilih untuk diselamatkan 2:13 Akan tetapi kami harus selalu mengucap syukur kepada Allah karena kamu, saudara-saudara, yang dikasihi Tuhan, sebab Allah dari mulanya telah memilih kamu untuk diselamatkan dalam Roh yang menguduskan kamu dan dalam kebenaran yang kamu percayai. 2:14 Untuk itulah Ia telah memanggil kamu oleh Injil yang kami beritakan, sehingga kamu boleh memperoleh kemuliaan Yesus Kristus, Tuhan kita. 2:15 Sebab itu, berdirilah teguh dan berpeganglah pada ajaran-ajaran yang kamu terima dari kami, baik secara lisan, maupun secara tertulis. 2:16 Dan Ia, Tuhan kita Yesus Kristus, dan Allah, Bapa kita, yang dalam kasih karunia-Nya telah mengasihi kita dan yang telah menganugerahkan penghiburan abadi dan pengharapan baik kepada kita, 2:17 kiranya menghibur dan menguatkan hatimu dalam pekerjaan dan perkataan yang baik. 2:1 Aber der Zukunft halben unsers HERRN Jesu Christi und unsrer Versammlung zu ihm bitten wir euch, liebe Brüder, 2:2 daß ihr euch nicht bald bewegen lasset von eurem Sinn noch erschrecken, weder durch Geist noch durch Wort noch durch Brief, als von uns gesandt, daß der Tag Christi vorhanden sei. 2:3 Lasset euch niemand verführen in keinerlei Weise; denn er kommt nicht, es sei denn, daß zuvor der Abfall komme und offenbart werde der Mensch der Sünde, das Kind des Verderbens, 2:4 der da ist der Widersacher und sich überhebt über alles, was Gott oder Gottesdienst heißt, also daß er sich setzt in den Tempel Gottes als ein Gott und gibt sich aus, er sei Gott. 2:5 Gedenket ihr nicht daran, daß ich euch solches sagte, da ich noch bei euch war? 2:6 Und was es noch aufhält, wisset ihr, daß er offenbart werde zu seiner Zeit. 2:7 Denn es regt sich bereits das Geheimnis der Bosheit, nur daß, der es jetzt aufhält, muß hinweggetan werden; 2:8 und alsdann wird der Boshafte offenbart werden, welchen der HERR umbringen wird mit dem Geist seines Mundes und durch die Erscheinung seiner Zukunft ihm ein Ende machen, 2:9 ihm, dessen Zukunft geschieht nach der Wirkung des Satans mit allerlei lügenhaftigen Kräften und Zeichen und Wundern 2:10 und mit allerlei Verführung zur Ungerechtigkeit unter denen, die verloren werden, dafür daß sie die Liebe zur Wahrheit nicht haben angenommen, auf daß sie selig würden. 2:11 Darum wird ihnen Gott kräftige Irrtümer senden, daß sie glauben der Lüge, 2:12 auf daß gerichtet werden alle, die der Wahrheit nicht glauben, sondern haben Lust an der Ungerechtigkeit. 2:13 Wir aber sollen Gott danken allezeit um euch, von dem HERRN geliebte Brüder, daß euch Gott erwählt hat von Anfang zur Seligkeit, in der Heiligung des Geistes und im Glauben der Wahrheit, 2:14 darein er euch berufen hat durch unser Evangelium zum herrlichen Eigentum unsers HERRN Jesu Christi. 2:15 So stehet nun, liebe Brüder, und haltet an den Satzungen, in denen ihr gelehrt seid, es sei durch unser Wort oder Brief. 2:16 Er aber, unser HERR Jesus Christus, und Gott, unser Vater, der uns hat geliebt und uns gegeben einen ewigen Trost und eine gute Hoffnung durch Gnade, 2:17 der ermahne eure Herzen und stärke euch in allerlei Lehre und gutem Werk.\nLabel: 53 2 Tessalonik / 2 Tesalonika / 2 Thessalonicher\nII Tessalonik 3 / 2 Tesalonika 3 / 2 Thessalonicher 3\nII Tessalonik 1 / 2 Tesalonika 1 / 2 Thessalonicher 1


HEBER 5 - BIBLE & BUKU ENDE ONLINE\n5:1 Ai ganup sintua ni malim, na binuat sian jolma, dipabangkit do ala ni jolma, mangaradoti angka ulaon na tu Debata, asa dipelehon silehonlehon nang pelean, ala ni angka dosa.\n5:2 Na tarbahen do i rap mangkilala dohot angka na hurang boto nang na lilu, ai dohot do ibana partohap di hagaleon.\n5:3 Alai ni i, ingkon mamboan pelean pardosaon ibana; ia songon i humongkop natorop, laos songon i humongkop dirina.\n5:4 Jala ndang adong na mangaithon hamuliaon sisongon i tu dirina; Debata do manjou ibana tusi, songon si Aron i.\n5:5 Laos songon i do nang Kristus: Ndang Ibana mangaithon sahala sintua ni malim tu dirina; Debata do, na mandok tu Ibana: “Anakku do Ho; sadari on do Ho hutubuhon!”\n5:6 Songon nidokna i di na asing: “Malim do Ho ro di salelenglelengna, mangihuthon horong ni si Melkisedek!”\n5:7 Tagan jolma Ibana, dipelehon do angka pangidoanna dohot elehelekna, mardongan angguk bolon dohot iluilu tu na tuk paluahon Ibana sian hamatean; jadi ditangihon do Ibana, gabe malua sian hatahuton i.\n5:8 Ai atik pe Anak i Ibana, diguruhon do pangoloion marhite sian na tinaonanna i!\n5:9 Jala dung rimpas gabe sihorhon haluaon salelenglelengna do Ibana di sude na mangoloi Ibana.\n5:10 Digoar Debata do Ibana sintua ni malim, mangihuthon horong ni si Melkisedek.\n5:11 Godang do nian sidohononnami taringot tusi, jala angka na maol pajojoron, ala nunga penge pinggolmuna.\n5:12 Ai tumimbangkon lelengna i, nunga patut guru hamu nian, hape angka sisiasia ni hata ni Debata dope siajarhononhon tu hamu; gabe susu nama ringkot di hamu, ndada sipanganon hian.\n5:13 Ai ganup partohap di susu ndang marbinoto di hata hatigoran i, ai posoposo do i.\n5:14 Alai sipanganon hian do di angka na rimpas, naung pasomalsomal rohana, gabe malo mambolati na denggan sian na roa.


IV MUSA 13 - BIBLE & BUKU ENDE ONLINE\n13:1 Dung i ro muse ma hata ni Jahowa tu si Musa songon on:\n13:2 Suru ma di ho baoa, angka na mangkahapi tano Kanaan, na naeng basabasahononku tu halak Israel; sian ganup marga marompuompu suruhononmu sahalak, luhutna i ingkon induk do di tongatonganasida.\n13:3 Dung i disuru si Musa ma nasida sian halongonan Elaparan, hombar tu hata ni Jahowa, saluhut baoa i induk do di tongatonga ni halak Israel.\n13:4 Jala on do goargoarnasida: si Sammua, anak ni si Sakur sian marga Ruben.\n13:5 Si Sapat, anak ni si Hori sian marga Simeon.\n13:6 Si Kaleb, anak ni si Jepune sian marga Juda.\n13:7 Si Igeal, anak ni si Josep sian marga Isasar.\n13:8 Si Hosea, anak ni si Nun sian marga Epraim.\n13:9 Si Palti, anak ni si Rapu sian marga Benjamin.\n13:10 Si Gaddiel, anak ni si Sodi sian marga Zebulon.\n13:11 Si Gaddi, anak ni si Susi sian marga Josep, i ma sian marga Manasse.\n13:12 Si Ammiel, anak ni si Gemali sian marga Dan.\n13:13 Si Setur, anak ni si Mikhael sian marga Aser.\n13:14 Si Nakbi, anak ni si Vopsi sian marga Naptali.\n13:15 Si Geuel, anak ni si Mahi sian marga Gad.\n13:16 I ma goargoar ni baoa, angka na sinuru ni si Musa mangkahapi tano i; alai anggo si Hosea, anak ni si Nun, digoar si Musa do si Josua.\n13:17 Jadi di na sinuru ni si Musa nasida laho mangkahapi tano Kanaan i, ninna ma mandok nasida: Ingkon nangkok hamu tu tano na tungkan dangsina, nangkok muse hamu tu dolok.\n13:18 Dung i tangkasi hamu ma manang songon dia pangalaho ni tano i ro di bangso na maringan disi, manang na marhuaso manang na gale, manang na otik manang na torop.\n13:19 Jala manang songon dia pangalaho ni tano, na niingananna i, manang na denggan manang na roa, jala manang songon dia pangalaho ni huta, angka na niinganannasida i, manang adaran manangkas, manang na gonting angka huta i.\n13:20 Nang mansam ni tano i, manang na napu manang na tungil, manang na tubuan hau, manang ndang. Antong pir ma tondimuna, boan hamu huhut sian parbue ni tano i. Alai tongon masa angka ari panapuon di patumonaan ni parbue ni anggur.\n13:21 Dung i nangkok ma nasida jala dihahapi tano i olat ni halongonan Sin sahat ro di Rehob, di dalan laho tu Hamat.\n13:22 Nangkok nasida huhut tu tano tungkan dangsina, gabe sahat nasida tu Hebron; disi do si Ahiman, si Sesai dohot si Talmai, angka anak ni si Enak, didapot nasida. Alai anggo Hebron pitu taon jumolo dipungka sian Zoan di Misir.\n13:23 Dung i sahat nasida muse tu rura Eskol, gabe ditallik nasida disi saraungan parbue ni anggur, pola dipausungkon hallungon ni dua halak marhaluhalu, tole muse angka parbue ni hau dalimo dohot hau ara.\n13:24 Laos targoar inganan i rura Eskol, ala parbue ni anggur saraungan, na tinallik ni halak Israel disi.\n13:25 Jadi dung salpu opatpulu ari, mulak ma nasida sian na mangkahapi tano i.\n13:26 Jadi mardalan ma nasida mandapothon si Musa dohot si Aron ro di sandok luhutan ni halak Israel tu halongonan Elaparan, tu Kades, jala mamboan barita tu nasida dohot tu sandok luhutan i, huhut patuduhon tu nasida parbue ni tano i.\n13:27 Dung i dipajojor nasida ma tu si Musa, angka ninna ma: Nunga sahat hami tu tano, sihahapannami sinurumi, tano habaoran ni susu dohot situak ni loba tutu, jala on do parbuena.\n13:28 Alai tung na marhuaso situtu do anggo bangso na maringan di tano i, angka hutana pe na gonting situtu do jala na bolon, tole huhut angka anak ni si Enak huida hami disi.\n13:29 Halak Amalek maringan di tano tungkan dangsina, jala halak Het, Jebusi dohot Amori maringan di dolok, jala halak Kanaan maringan di topi laut dohot mardonokkon Jordan.\n13:30 Alai anggo si Kaleb nian paposhon roha ni bangso i di adopan ni si Musa, ninna ma: Denggan hita nangkok manoluk tano i, ai tarpapatu hita do i.\n13:31 Alai ro ma hala ni baoa angka na nangkok rap dohot ibana mandok: Ndang tarbahen hita nangkok mandopang bangso i, ai gumogo do i sian hita.\n13:32 Dung i dipararat nasida ma barita na roa taringot tu tano na hinahapannasida i, ninna do mandok halak Israel i: Tano na hubolus hami laho mangkahapi nian, tano na rahat do i manganhon pangisina, jala sandok bangso na huida hami disi, angka baoa na ganjang situtu do.\n13:33 Huida hami huhut disi halak ulubalang na bolon situtu, angka anak ni si Enak, pinompar ni ulubalang, hira sihapor do anggo hami di rohanami, laos songon i nang di rohanasida.


Kisah Para Rasul 13 (TOBA)\nI. Haboborhat ni si Barnabas dohot si Paulus tu luat ni sipelebegu 1-5. II. Dibolus nasida pulo Siprus dohot 6-12. III. Antiokia na di luat Pisidia 13-52\n1(I.) Alai adong ma di huria Antiokia i angka panurirang dohot angka guru, i ma si Barnabas dohot si Simeon na margoar Niger dohot si Lucius na sian Kirene dohot si Menahem, na rap magodang dohot raja Herodes, dohot si Saulus.\n2Jadi di na marulaon nasida tu Tuhan i huhut marpuasa, ninna Tondi Parbadia ma: Papulik hamu ma di Ahu si Barnabas dohot si Saulus tu ulaon, na hupatongon tu nasida.\n3Jadi marpuasa ma huria i jala martangiang, diampehon ma tanganna tu nasida, laho paborhathon.\n4Tuat ma nasida na sinuru ni Tondi Parbadia i tu huta Seloikia; sian i ma marparau nasida tu pulo Siprus.\n5Jadi dung sahat nasida tu huta Salamis, dibaritahon ma hata ni Debata di angka parguruan ni Jahudi; alai si Johannes do suruannasida.\n6(II.) Ditorusi nasida ma liat pulo i sahat ro di huta Papos, jadi jumpang nasida ma sada halak Jahudi, parsibalik mata jala panurirang pargapgap, na margoar Bar Jesus.\n7Na mian do ibana di panggomgomi Sergius Paulus halak na pantas marroha: I do manjou si Barnabas dohot si Saulus, naeng begeonna hata ni Debata.\n8Alai dialo parsibalik mata i, si Elimas, do nasida (ai i do astuan ni goarna i), naeng ambatonna panggomgomi i, unang porsea.\n9Alai anggo si Saulus, na margoar huhut Paulus, na gok Tondi Parbadia, dijonggor ma ibana.\n10Mandok: E ho, na gok saluhut ansiansi dohot ragam ni hajahaton, anak ni sibolis, alo ni nasa hatigoran, ndang pasohotonmu papeolhon dalan ni Tuhan angka na tigor i?\n11Tongkin on ma ho hona tangan ni Tuhan; mapitung ma ho, ndang idaonmu jolo mata ni ari i! Jadi pintor rambon, dung i holom ma diida; dadapdadap nama ibana mangalului partogina.\n12Jadi porsea ma panggomgomi i, marnida na masa i, jala longang rohana di poda ni Tuhan i.\n13(III.) Dung i marparau ma anggo si Paulus rap dohot angka donganna sian huta Papos i, gabe sahat ma nasida tu huta Perge na di Pampilia; alai ditadingkon si Johannes do nasida, mulak tu Jerusalem.\n14Alai didatdati nasida do mardalan sian Perge ro di huta Antiokia na di Pisidia, jadi jumpa ari Sabbat i laho ma nasida hundul tubagasan parguruan.\n15Alai dung sidung dijaha disi patik i ro di surat ni angka panurirang i, disuru angka sintua ni parguruan i ma na mandok tu nasida: Ale angka dongan, molo adong di hamu hata sipaingot tu natorop on, dok hamu ma!\n16Dung i hehe ma si Paulus, dihiraphon ma tanganna, ninna ma: Hamu, angka halak Israel, dohot hamu angka na mangkabiari Debata, tangihon hamu ma!\n17Dipillit Debata ni hita bangso Israel do angka ompunta i, dipatimbul do bangso i, uju panginsua nasida di tano Misir, jala dipatoltol do tanganna manogihon nasida ruar sian i.\n18Leleng ni opatpulu taon dipaanjuanju do nasida, uju di parhorsihan.\n19Pitu bangso diparendep di tano Kanaan; tanona i dilehon teanonnasida.\n20Tar opatratus limapulu taon ma leleng ni i. Dung i dilehon ma tu nasida angka panguhum ro di panurirang Samuel.\n21Dung i dipangido nasida ma raja, jadi dilehon Debata ma tu nasida si Saulus, anak ni si Kis, marga Benjamin, leleng ni opatpulu taon.\n22Jadi dung dipaijur i, dipabangkit ma di nasida si Daud bahen rajanasida, na hinatindangkonna i di na nidokna: "Nunga jumpang Ahu si Daud, anak ni si Isai, halomoanki, sipasaut nasa na pinangido ni rohangku!"\n23Sian pinompar ni i ma diparo Debata di halak Israel Jesus, i ma Sipalua na pinarbagabagana i.\n24Patujolo ni harorona dibaritahon si Johannes tu sandok bangso Israel pandidion mandokkon paubahon roha.\n25Mareak ujung ni langkana didok si Johannes i: Ndada ahu na niarop ni rohamuna; di pudingku do Ibana ro. Na hurang tama do ahu mananggali sipatuna.\n26Hamu ale angka dongan, na sian pomparan ni si Abraham, dohot hamu na mangkabiari Debata! Tu hita do ditongos hata haluaon on.\n27Ai ndang na ditanda angka pangisi ni Jerusalem dohot angka sintuanasida Ibana; alai diuhumi nasida do Ibana, pasauthon pandok ni angka panurirang i, na jinaha ganup ari Sabbat.\n28Dipangido nasida do tu si Latus, bunuon Ibana, atik pe so adong jumpang nasida alana mambahen marutang hosa.\n29Asa dung dipatulus nasida saluhut na tarsurat hian taringot tu Ibana, dipaijur ma Ibana sian hau i, dipeakkon ma tu tanoman.\n30Alai disungguli Debata do Ibana sian na mate.\n31Na nia do lelengna dipataridahon dirina tu angka na rap nangkok dohot Ibana sian Galilea tu Jerusalem; angka i do nuaeng sitindangi on tu bangso i.\n32Jadi barita las ni roha on huboan hami tu jolomuna: Bagabaga na tu angka ompunta i, nunga dipasaut Debata i tu angka anakta, di na pinahehena i Jesus.\n33Songon na tarsurat huhut di ende Psalmen dua: "Anakku do Ho; sadari on do Ho hutubuhon!"\n34Dilumbahon hian, paheheonna Ibana sian na mate, jala na so tupa be Ibana mandapothon habusukon, ai didok do: "Lehononku ma tu hamu angka asiasi na sintong na di si Daud!"\n35Laos didok do di ende na asing: "Ndang na loasonmu idaon ni na badiami habusukon!"\n36Ai anggo si Daud, dung dipatulus lomo ni Debata saleleng di ngoluna, monding do, laos tartanom tu lambung ni angka amana, gabe diida do habusukon.\n37Alai anggo na pinangolu ni Debata, ndang adong diida I habusukon.\n38Asa boto hamu ma, ale angka dongan: Binaritahon do tu hamu hasesaan ni dosa marhitehite Ibana.\n39Pintoranna do ganup na porsea, dung so tarbahen pintor hamu sian saluhut dosa i, pintoran ni patik ni si Musa.\n40Antong, jaga ma hamu, unang manginona tu hamu na hinatahon ni angka panurirang i:\n41"Pamanat hamu ma, hamu angka parhu ni roha; marseto ma rohamuna, laos marjea, ai Ahu patupahon sada ulaon di arimuna. Ndang tagamon parhatutuonmuna i, nang adong na pajojorhon i tu hamu!"\n42Asa di na laho ruar i nasida, dipangido ma, naeng ma hatahononhon tu nasida angka hata i basa Sabbat i.\n43Alai dung muli sian parguruan i, torop ma sian angka Jahudi dohot sian angka parguru na daulat roha mangihuthon si Paulus dohot si Barnabas, gabe dijamitai jala diapoi ma nasida, asa mian di bagasan asi ni roha ni Debata.\n44Alai di ari Sabbat na ro i sude ne pangisi ni huta i marpungu, naeng begeonna hata ni Tuhan i.\n45Alai dung diida angka Jahudi torop ni jolma i, gok pangiburuon ma rohanasida, gabe dialo jala diinsahi ma jamita ni si Paulus i.\n46Dung i marhiras ni roha ma si Paulus dohot si Barnabas mandok: Tama nian tu hamu parjolo jamitahononhon hata ni Debata; alai ditulakkon hamu do i, jala ndang tau hamu parjambar di hangoluan sisalelenglelengna ditimbang hamu: Antong, sipelebegu i ma hudompakkon hami.\n47Ai songon on do ditonahon Tuhan i tu hami: "Na hupadiri do ho bahen panondang di angka sipelebegu, bahen haluaon ro di ujung ni tano on!"\n48Umbege i angka sipelebegu i, las ma rohanasida, dipuji ma hata ni Tuhan i, jadi gabe porsea ma nasa naung pinarade tu hangoluan sisalelenglelengna.\n49Jadi dipararat ma hata ni Tuhan i tu sandok luat i.\n50Alai digintali angka Jahudi ma angka parompuan na sangap, na daulat roha dohot angka pangituai ni huta i, jadi dipatubu ma pangaleleon dompak si Paulus dohot si Barnabas, laos dipabali ma nasida sian luat i.\n51Alai dipaspas apostel i do orbuk na lohot di patna dompak nasida, dung i ro ma nasida tu Ikonium.\n52Alai gok halalas ni roha dohot Tondi Parbadia ma roha ni angka sisean i.


I MUSA 41 - BIBLE & BUKU ENDE ONLINE\n41:1 Jadi dung salpu boho dua taon, marnipi ma raja Firaun jongjong ibana di pasir ni batang aek.\n41:2 Dung i diida ma nangkok sian batang aek i pitu lombu, angka na uli rupa jala na mokmok, angka na manjampali di arung.\n41:3 Dung i soluk ma nangkok pitu lombu na asing sian batang aek i, angka na roa rupa, jala na marniang, didapothon ma tu lambung ni lombu, angka na di pasir ni batang aek i.\n41:4 Dung i dipolgak lombu angka na roa rupa, jala na marniang i ma na pitu lombu angka na uli rupa, jala na mokmok i. Dung i tarsunggul ma raja Firaun i.\n41:5 Dung i tarnono muse matana, gabe marnipi paduahalihon, diida ma tubu pitu kambiur sangkambona, angka na porngis jala na denggan.\n41:6 Dung i soluk ma diida tubu pitu kambiur angka na lambang, jala antinganoon dibahen alogo sian habinsaran.\n41:7 Jadi dipolgak kambiur angka na lambang i ma na pitu kambiur, angka na balga, jala na porngis i. Jadi tarsunggul ma raja Firaun i, jala diida ma, nipi do i hape.\n41:8 Manogotna i holso situtu ma rohana i. Jadi disuru ma mangalapi saluhut pangarunding dohot paralamat angka na di tano Misir i; dung i diaturhon raja Firaun ma nipina i tu nasida: Alai ndang adong sian nasida na malo manjujursa di raja Firaun i.\n41:9 Dung i mangkuling ma sintua ni angka sitahu anggur, ninna ma mandok raja Firaun i: Marningot ma ahu sadari on di dosangku.\n41:10 Uju na tarrimas i raja Firaun mida hami naposona, gabe dipasahat ahu rap dohot sintua ni angka silompa sagusagu tu hurungan, na di jabu ni sintua angka hupas.\n41:11 Jadi marnipi ma hami di na saborngin, ahu dohot ibana, pulik be do lapatan ni nipinami.\n41:12 Jadi adong ma disi dongannami sada dolidoli, marga Heber, naposo ni sintua ni angka hupas i, tu ibana ma huaturhon hami, gabe dijujur ma nipinami be, marguru tu nipinami be lapatanna.\n41:13 Jadi ia songon i panjujurna tu hami, laos songon i do songgop: Ia ahu mulak tu tohonanku hian, targantung do anggo donganku.\n41:14 Dung i disuru raja Firaun ma mangalapi si Josep, jadi hatop ma dipalua nasida ibana sian hurungan i, dinabung ma misena, jala disingkati angka ulosna, gabe ditopot ma raja Firaun i.\n41:15 Dung i ninna raja Firaun ma mandok si Josep: Adong do sada nipingku, hape ndang adong sijujursa. Alai hubege baritam, didok halak: Ia adong dibege ho nipi, malo do ho manjujursa.\n41:16 Dung i ninna si Josep ma mangalusi raja Firaun: Ndada ahu nian, Debata do paboahon hasonangan tu raja Firaun i!\n41:17 Dung i ninna raja Firaun ma mandok si Josep: Ida ma, huipi do, ahu jongjong di pasir ni batang aek i.\n41:18 Jadi huida ma rungkar sian batang aek i pitu lombu, angka na mokmok, jala na uli rupa, angka na manggagat tu arung.\n41:19 Dung i soluk ma rungkar huida pitu lombu na asing, angka na marniang jala na roa rupa situtu, ndang adong tudosan ni roana i huida di sandok tano Misir.\n41:20 Dung i dipolgak na pitu lombu angka na marniang jala na roa i ma na pitu lombu parjolo, angka na mokmok i.\n41:21 Sahat pe angka i tu butuhana i dipolgak, laos so tanda do naung ro di butuhana i, laos roa do rupanasida, songon na di mulana i. Jadi tarsunggul ma ahu.\n41:22 Dung i huida muse di bagasan nipingku, tubu pitu kambiur sangkambona, angka na porngis jala na denggan.\n41:23 Dung i soluk ma tubu huida pitu kambiur na asing angka na lambang, jala na rohor dibahen alogo sian purba.\n41:24 Jadi dipolgak na pitu kambiur, angka na lambang i ma na pitu kambiur angka na denggan i. Nunga nian hupaboa luhutna tu angka pangarunding, alai ndang adong nanggo sada na malo manjujur di ahu.\n41:25 Dung i ninna si Josep ma tu raja Firaun: Sada do pandok ni na dua nipi ni raja Firaun; dipaboa Debata do tu raja Firaun, na naeng pamasaonna.\n41:26 Na pitu lombu angka na denggan i, pitu taon do i; na pitu kambiur, angka na denggan i, laos pitu taon do i; sada do tahe lapatan ni nipi i.\n41:27 Na pitu lombu angka na marniang, jala na roa i, angka na rungkar i ihut tu bongka ondeng, pitu taon do i; na pitu kambiur, angka na lambang jala na rohor binahen ni alogo sian purba, boaboa ni pitu taon haleon do i.\n41:28 I ma hata na hupaboa i tu raja Firaun: Dipalumba Debata do tu raja Firaun, na naeng pamasaonna.\n41:29 Ida ma, masa ma pitu taon hadumaon bolon di sandok tano Misir.\n41:30 Ihut ma tusi muse masa pitu taon haleon, gabe lupa ma sude hadumaon i di tano Misir; jadi pansing ma tano i bahenon ni haleon i.\n41:31 Ndang be botoon ni halak hadumaon ni tano i bahenon ni haleon na soluk i, ai tung na pitor situtu do i.\n41:32 Angkup ni, umbahen na pola dua hali marnipi raja Firaun, paboa gomos ni boaboa na sian Debata, jala tibuna pamasaon ni Debata.\n41:33 On pe, didiori raja Firaun ma sada halak na pantas jala na pistar marroha, sipabangkitonna patotahon tano Misir i.\n41:34 Didokkon raja i ma ibana pabangkithon angka sintua di tano i mangidohon saparlima sian tano Misir di na pitu taon hadumaon i.\n41:35 Asa dipapungu nasida sude sipanganon saleleng angka taon hadumaon, angka na ro on, asa dipagukguk hian eme marpandapotan tu raja Firaun, pajopon ni angka huta bahen sipanganon sogot.\n41:36 Asa adong hian bahen bohal ni tano i tumagam na pitu taon haleon i, angka na songgop sogot tu tano Misir, asa unang mate so mangan, isi ni tano i.\n41:37 Denggan ma hata i di roha ni raja Firaun dohot di roha ni angka naposona sudena.\n41:38 Jadi ninna raja Firaun ma mandok angka naposona i: Tung tagamon ma jumpang hita jolma songon ibana, na niinganan ni Tondi ni Debata?\n41:39 Dung i didok raja Firaun ma tu si Josep: Dung dipabotohon Debata tu ho sudena i, ndang adong jolma na umpantas marroha jala na umpistar sian ho.\n41:40 Sahat tu ho ma bagashu, guru dokmu ma sandok bangsongki; holan habangsa harajaon i ma husurunganku sian ho.\n41:41 Angkup ni ninna raja Firaun mandok si Josep: Ida ma, nunga hupasahat tu ho sandok tano Misir on.\n41:42 Dung i diumpat raja Firaun ma tintinna sian tanganna, jala disolukkon tu tangan ni si Josep, dilehon dohot surta na bontar bahen abitna dohot sampesampena, dibahen dohot horungkorung sere tu rungkungna.\n41:43 Dung i dipahundul ibana tu huretana paidua huhut martingting i di jolona: Marsomba ma hamu! Asa sahat tu ibana ma sandok tano Misir.\n41:44 Dung i ninna raja Firaun ma mandok si Josep: Ahu do nian raja Firaun, alai ndang na jadi hindaton ni manang ise tanganna manang patna di sandok tano Misir, nda lomo roham.\n41:45 Jadi dibahen raja Firaun ma goar ni si Josep: Zopenat Paneah (sipangolu portibi on), jala dilehon tu ibana si Asnat, boru ni si Potipera, malim di huta On, bahen jolmana. Dung i borhat ma si Josep mangaliati tano Misir i.\n41:46 Tolupulu taon do umur ni si Josep di na jongjong i ibana di jolo ni si Firaun, raja ni Misir i. Asa borhat sian jolo ni raja Firaun ma si Josep i, laho mangaliati sandok tano Misir.\n41:47 Jadi mansai gukguk parbue ni tano i di na pitu taon hadumaon i.\n41:48 Dung i dipapungu si Josep ma nasa goargoar ni sipanganon ni na pitu taon i, angka na di tano Misir i, jala disimpan sipanganon i tu angka huta, gogo ni hauma na humaliang ganup huta, dibahen tu bagasan.\n41:49 Jadi sobokkon rihit na di pasir ni laut hagogodang ni eme na pinagukguk ni si Josep i, pola dipasohot muse mamilangi, ai ndang be habilangansa.\n41:50 Dung i tubu ma dua anak di si Josep, tagan so ro dope taon haleon i, angka na tinubuhon ni si Asnat, boru ni si Potipera, malim di huta On.\n41:51 Dibahen si Josep ma goar ni buhabajuna i: Si Manasse, ai lupa do ahu, dibahen Debata di sude pardangolanki, ro di bagas ni damang i sudena, ninna.\n41:52 Dibahen goar ni na paduahon i: Si Epraim: Ai gabe do ahu ditumpak Debata di tano pardangolanki, ninna.\n41:53 Jadi dung salpu na pitu taon hadumaon i di tano Misir.\n41:54 Mamungka ma ro na pitu taon haleon, songon na nidok ni si Josep hian, gabe haleonon ma saluhut luat ni halak; alai anggo di sandok tano Misir, adong do sipanganon.\n41:55 Dung i haleonon ma muse dohot sandok tano Misir i, jadi mangalualu tu raja Firaun ma na torop i mangido sipanganon. Alai ninna si Firaun ma mandok sude isi ni Misir: Si Josep ma topot hamu, na nidokna i ma bahen hamu.\n41:56 Jadi dung haleonon saluhut luat ni halak, diungkap si Josep ma sude sopo parpeopan eme, digadisi ma i tu halak Misir, ai tung na potir situtu do haleon i di tano Misir.\n41:57 Dung i angka ro ma isi ni sude luat tu tano Misir, manuhori sipanganon sian si Josep; ai tung na potir situtu do haleon i di sandok tano on.